Ravon автомобилларинг Россияда сотуви қачон бошланиши маълум бўлди - 22.08.2019, Sputnik Ўзбекистон\nRavon автомобилларинг Россияда сотуви қачон бошланиши маълум бўлди\nUzAuto Motors компанияси Россия бозорига автомобиллар экспортини қайта йўлга қўймоқда. 22.08.2019, Sputnik Ўзбекистон\nUzAuto Motors компанияси Россия бозорига автомобиллар экспортини қайта йўлга қўймоқда.\nТОШКЕНТ, 22 авг – Sputnik. Ravon автомобилларинг Россия бозоридаги савдоси сентябрь ойидан бошланиши кўзда тутилган. Бу ҳақда UzAuto Motors хабар қилди.\nҚайд этилишича, “УзАвтоМоторс СНГ” дистрибюторлик компанияси автомобиллар савдосини жадал йўлга қўйиш борасида Россиянинг дилерлик корхоналари билан музокаралар олиб бормоқда.\nRavon Россияда муваффақиятли бўлиши учун нима қилиш керак - эксперт фикри\n22 Август 2019, 17:17\nДастлабки R2 (Chevrolet Spark), R3 (Chevrolet Nexia3) ва R4 (Chevrolet Cobalt) моделлари Россия бозорига август ойининг охири ва сентябрь ойининг бошида етказилади.\nАввалроқ компания Озарбайжон, Украина, Қирғизистон, Беларусь, Афғонистон, Тожикистон, шунингдек Қозоғистон Республикаларига автомобиль экспортини йўлга қўйган эди.\nЭслатиб ўтамиз, Ўзбекистонда ишлаб чиқарилаётган Ravon автомобиллари Россия бозорига қайтгани хабар қилинган эди.


Убайдуллоҳ ибн Масъуд ҳақида биласизми? – oliymahad.uz\nБу имомнинг тўлиқ исмлари Убайдуллоҳ ибн Масъуд Содруш шариъа ал-Асғор ибн Масъуд ибн Тожуш шариъа Маҳмуд ибн Жамолуддин Убайдуллоҳ ал-Маҳбубий ал-Бухорийдир.\n“Содруш шариъа ал-Асғор” “кичик содруш шариъа” деганидир. У кишининг катта боболарининг ҳам лақаби Содруш шариъа бўлганлиги насабларидан кўриниб турибди. Шунинг учун катта бобо “Содруш шариъа ал-Акбар” – “Катта Содруш шариъа”, набира эса “Содруш шариъа ал-Асғор” –“Кичик Содруш шариъа” деб аталган. Баъзи манбаларда икковларини “Содруш шариъа биринчи” ва “Содруш шариъа иккинчи” деб ҳам фарқланган.\n1. Боболари Тожуш шариъа Маҳмуд ибн Содруш шариъа\n2. Катта боболари Аҳмад ибн Жамолуддин\n3. Жамолуддин Убайдуллоҳ ал-Маҳбубий\n4. Шайх имом Муфтий имомзода\n5. Шайх Имомуддин\nУбайдуллоҳ ибн Масъуд замонасининг кўзга кўринган алломаларидан бўлиб, айниқса, Усулул фиқҳ, Фуруул фиқҳ, Хилоф, Жадал, Ҳадис, Наҳв, Луғат, Адабиёт, Илми калом, Мантиқ каби илмларда пешқадам бўлганлар. Уламолар у киши ҳақида жуда кўп ижобий фикр билдирганлар. Шу жумладан аллома Тафтазоний у киши ҳақида “У муҳаққиқ имом, мудаққиқ таҳрирчи, ҳидоя ва дироя олими, ақлий ва нақлий илмлар мезонини тўғриловчи, усул ва фуру илмлар мусаҳҳиҳи шариат ва ислом пешвосидир. Аллоҳ Жаннатда у зотнинг даражасини юксак қилсин”, деганлар.\nУ кишининг бир қанча таълифотлари бўлиб, улардан энг машҳури, кўплаб мадрасаларда дарслик сифатида ўқитиладиган “Мухтасарул Виқоя”дир. Бу китоб фиқҳ илмида мурожаат қилинадиган асосий тўрт матн китобнинг бири, ўз боболарининг қаламига мансуб “Виқоятур ривоя фи масаилил ҳидоя” китобининг қисқартмасидир. Боболарининг айнан шу китобига у киши шарҳ ҳам ёзган бўлиб, унинг номи “Шарҳул Виқоя”дир. Бу китобдан ҳозирги кунда ҳам аҳли илмлар кенг кўламда фойдаланади. Содруш шариъанинг “Ат-Танқиҳ”, “Ат-Тавзиҳ” “Ал-Вишоҳ”, “Таъдилул улум”, ”Муқоддимотул арбаъ”, “Аш-Шурут вал-Маҳозир” каби бошқа китоблари ҳам бор.\nИмом ҳижрий 747-йили Бухорода вафот этадилар. У зотнинг икки боболаридан бошқа барча қариндош уруғлари Бухоронинг Шеробод туманига дафн қилинган. Икки боболари Кирмонда вафот этиб ўша ерга дафн этилган. Аллоҳ улардан рози бўлсин.\n404300cookie-checkУбайдуллоҳ ибн Масъуд ҳақида биласизми?no\nОлдингиХодимлар эътибордаКейингиҲадисларни ўрганиш ва ўргатишдаги 13 қоида


2017 йилнинг биринчи куни Ўзбекистонда об-ҳаво қандай бўлади?\n16:03 / 30.12.2016\nТошкент шаҳри. Республика Гидрометеорология марказининг хабар беришича, 31 декабрь куни пойтахтда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Кечаси 0-2, кундузи 10-12 даража илиқ бўлади. 1 январь эса кечаси 0-2, кундузи 11-13 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 3-8 даража совуқ, кундузи 3 даража совуқ, 2 даража илиқ бўлади.1 январь эса кечаси -8-3 совуқ, кундузи 0-5 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 2 даража совуқ, 3 даража илиқ, кундузи 8-13 даража илиқ бўлади.1 январь эса кечаси 0-5, кундузи 8-13 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 0-5, кундузи 8-13 даража илиқ бўлади.1 январь эса кечаси 0-5, кундузи 8-13 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 2-7, кундузи 8-13 даража илиқ бўлади. 1 январь эса кечаси 3-8, кундузи 8-13 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Кечаси 3 даража совуқ, 2 даража илиқ, кундузи 2-7 даража илиқ бўлади. 1 январда ҳам худди шу об-ҳаво кузатилади.


ФВВ ходимлари Бўржар анҳорига тушиб кетган эркакни қутқарди – Газета.uz\n52 ёшли эркак эҳтиётсизлик оқибатида сувга қулаб тушиб, дарахтдан ушлаб қолди. Ҳозирда у шифохонада.\nLotinchada 24 июл 2017, 20:42 Жамият\n22 июль куни эрталаб Тошкент Фавқулодда вазиятлар бошқармаси Қутқарув отряди Чилонзор туманида Бўржар анҳорига тушиб кетган 52 ёшли эркакни қутқариб қолди. Бу ҳақда Ўзбекистон ФВВ матбуот хизмати хабар қилди.\nҲодиса тўғрисида ФВБ навбатчилик қисмига 6:38 да хабар келиб тушади, қутқарувчилар воқеа жойига 6:50 да етиб келади. Маълум бўлишича, қирғоқ бўйлаб кетаётган эркак эҳтиётсизлик оқибатида тик жарликдан сувга қулаб тушади. Тахминан 50 метр оқим бўйлаб сузиб, дарахтдан тутиб олишнинг уддасидан чиқади.\nЭвакуация қилинган эркакда артериал қон босимининг пастлиги ва ҳолсизланиш қайд этилди. Унга биринчи тез тиббий ёрдам кўрсатилди. Шундан сўнг «тез ёрдам» шифокорлари қўлига топширилди. Айни пайтда жабрланувчи шифохонада, унинг аҳволи қониқарли.


WSJ: Стивен Спилбергнинг кинокомпанияси сотилиш арафасида\n12:19 / 27.04.2016\nАмериканинг DreamWorks Animation анимацион компанияси (аввалроқ DreamWorks киностудияси филиали бўлган) кабель телевидениеси бозоридаги энг қудратли ҳисобланган Comcast компаниясига сотилиши мумкин. Бу ҳақда музокараларда иштирок этган манбаларга таяниб The Wall Street Journal хабар тарқатди.\nУнга кўра, битим нархи 3 миллиард доллардан ошиши кутилмоқда.\nАйни пайтда Comcast Universal Pictures киностудиясига эгалик қилади. Бу киностудиянинг муваффақият билан фаолият юритаётган Illumination Entertainment анимацион бўлими мавжуд. “Яхши бўлиш осонми?” (“Гадкий я”) мультфильми айнан шу бўлим маҳсулоти. Нашрга кўра, музокаралар ижобий ҳал бўлса, DreamWorks Animation анимацион компанияси Universal билан бирлашади.\nМўлжалланаётган сотилиш нархи компаниянинг бозор нархидан баландроқ ҳисобланади. Аналитиклар DreamWorks Animation SKG компанияси 2,3 миллиард долларга баҳолаган.\nDreamWorks Animation анимацион компаниясига DreamWorks’нинг филиали сифатида 1994 йили Стивен Спилберг, Жеффри Катценберг ва Дэвид Гиффен томонидан асос солинган. 2004 йили компания мустақил иш бошлаган. “Шрек-2”, “Кунг-фу Панда”, “Мадагаскар” ушбу анимацион студиянинг энг муваффақиятли маҳсулотларидан ҳисобланади.


27.05.20 12:00\tmsk\n«Ўзбекнефтгаз» акциадорлик жамиятининг бензин маҳсулотлари импортига акциз солиғини 5% дан 20% гача кўтариш таклифи иқтисодий асосланмаган. Бу ҳақда Монополияга қарши кураш қўмитаси хабар беради.\nҚўмитадагилар акциз солиғини кўпайтириш соғлом рабоқат муҳитига салбий таъсир кўрсатиши, интеъмолчилар манфаатига зид эканини таъкидлайдилар. Шунингдек, қўмита 2020 йилгача «Ўзбекнефтгаз»нинг нефтни қайта ишлаш корхоналарига қатор имтиёз ва преференциялар берилганини эслатиб ўтади. «Ҳозирги кунда Ўзбекистонда нефть маҳсулотларини ишлаб чиқариш, импорт қилиш ва сотиш бўйича тадбиркорлик субъектларга тенг шароитлар яратилди. Монопол корхона ҳисобланган Бухоро ва Фарғона нефтни қайта ишлаш заводлари 2020 йилнинг май ойидан нархни шакллантириш бўйича қўлланиб келинган чекловлардан озод этилди. Эндиликда нархлар биржа савдоларида талаб ва таклифдан келиб чиқиб шакллана бошлади», — дея эслатиб ўтади қўмита.\nҚўмита Белоруссия ва Қозоғистон тажрибасини мисол келтиради. Масалан, Белоруссияда 28 февралдан 31 декабрга қадар маҳаллий бензин ишлаб чиқарувчилар томонидан ишлаб чиқарилган бензинни реализация қилганда, акциз солиғи тўловчиларига 0,25 коэффициент миқдорида имтиёз қўлланилиши белгиланган. Яъни, истеъмолчилар манфаатлари устуворлигини таъминлаган ҳолда маҳаллий ишлаб чиқарувчиларни қўллаб-қувватлаш мақсадида импорт бензиннинг акцизини кўтармасдан, балки маҳаллий бензин учун акциз солиғига имтиёз қўлланилган.\nШунингдек, Қозоғистонда бозорда бензин дефицитини олдини олиш, ижтимоий аҳамиятга эга бўлган бензин нархини арзон ушлаш мақсадида аввал импорт бензин учун акциз солиғи маҳаллий бензинга нисбатан деярли уч баравар кам бўлган. Лекин, 2018 йилдан бошлаб бозор иштирокчиларига тенг шароит яратиш мақсадида акциз миқдори тенглаштирилди.\n«Маҳсулотни импортига акциз солиғини белгилаш масаласи Ўзбекистон Республикаси Инвестициялар ва ташқи савдо вазирлиги ҳузуридаги тариф ва нотариф тартибга солиш Кенгаши томонидан кўриб чиқилиши лозим. Кенгаш мазкур масалани кўриб чиққан тақдирда, Қўмита юқоридаги позицияси билан иштирок этади ва ҳимоя қилади», — дейилади МҚКҚ хабарида.\nЭнергетика вазирлиги нефть маҳсулотлари импортига акциз солиғи масаласи кўрилмаганини айтади. Бундан олдин «Ўзбекнефтгаз»нинг вазирликка акциз ставкасини кўтариш борасида мурожаат этганини «Газета.uz» га компания ҳам, вазирлик ҳам тасдиқлаганди.\nМолия вазирлиги ҳам ушбу масалага ўз муносабатини билдирди. У нефть махсулотларини ишлаб чиқариш ва импорт қилишда ягона акциз ставкасини ўрнатиш масаласи устида иш олиб бораётганини билдиради. Бугунги кунда акциз солиғи бир-биридан фарқ қилади. АИ-92 маркасидаги бензинни ишлаб чиқараётган корхона 1 тоннасига 250 минг сўм ($25) акциз солиғини тўлаётган бўлса, импорт қилаётганлар шу маркадаги бензинга божхона қийматидан келиб чиқиб 5 фоиз ставкада пул тўлайди. Бу ҳисобда 1 тоннасига 121,5 ($12) сўмдан тўғри келади. Вазирлик йил бошида маҳаллий ва импорт нефть маҳсулотларига акциз солиқлари деярли бир хил бўлганини таъкидлайди. Шунингдек, улар Энергетика вазирлигидан импорт нефть махсулотлари акциз ставкаларини қайта кўриб чиқиш борасида таклиф тушмаганини маълум қилдилар.\n«Ўзбекнефтгаз»нинг мазкур ташаббуси 25 май куни маълум бўлди. Компания раҳбарияти ички бозорни ҳимоя қилиш мақсадида тайёр нефть маҳсулотлари импортига солинадиган акциз солиғи ставкасини қайта кўриб чиқиш лозимлигини маълум қилган. Компанияга кўра, бу чоралар маҳаллий нефтни қайта ишлаш заводлари қувватини оширади, Ўзбекистон ҳудудида нефть маҳсулотларини ишлаб чиқаришни рағбатлантиради.


Жанобат ва жума учун битта ғусл қилиш жоизми?\nBy Шайх Саидаҳмад Нуриддин on 03/25/2017 11 ТАҲОРАТ 12 НАМОЗ 17 ҒУСЛ 19 ЖУМА ФАТВОЛАР\nАгар эр-хотин жума куни бомдод намозидан сўнг бирга бўлиб ғусл вожиб бўлса, буёғи жумага ҳам ғусл қилиш керак, жанобатдан покланиш учун қилинган ғусл жума учун қилинган ғуслнинг ҳам ўрнига ўтадими?\nАгар инсонга жанобат ва жума учун ғусл қилиш жамланиб қолса иккиси учун бир бор ғусл қилиши кифоя. Бу ҳолатда инсон ҳар иккиси учун ғусл қилишни ният қилиши лозим. Зеро, “Албатта амаллар(нинг солиҳ ёки яроқсизлиги, мақбул ёки номақбуллиги) фақат ниятларга боғлиқдир. Ҳар бир кимса учун (амали ила) ният қилган (яхшиликнинг савоби ёки ёмонликнинг жазос)и насиб қилур” [Бухорий (1) ва Муслим (1907)].\nНававий роҳимаҳуллоҳ айтади: “Агар инсон бир ғусл билан жанобат ва жума учун ғусл қилишни ният қилса ҳар икки ғусл ҳосил бўлган бўлади. Тўғри фикр шудир” [“Мажмуъ” (1/368)].\nШайх Ибн Боз роҳимаҳуллоҳдан “Жанобат учун қилинган ғусл жума куни учун қилинган ғуслнинг ўрнига ўтадими?”, деб сўралганда шундай жавоб беради: “Агар кундузи (қуёш чиққандан сўнг) ғусл қилган бўлса бир бор ғусл қилиш кифоя. Бир ғусл билан ҳар иккиси, яъни жанобат ва жума учун ғусл қилишни ният қилиши афзалдир. Шу тариқа унга жума учун ғусл қилиш ажр-савоби ҳам ҳосил бўлади, иншааллоҳ” [“Ибн Боз фатволари тўплами” (12/406)].\nИбн Усаймин роҳимаҳуллоҳдан “Жума ва жанобат учун бир марта ғусл қилиш ҳукми нима?” деб сўралганида шундай жавоб қилган: “Бунинг зиёни йўқ. Агар инсон жунуб бўлса, сўнг ғусл қилаётиб ҳам жанобатни кетказиш, ҳам жума учун ғусл қилишни ният қилса, бунинг зиёни йўқ. Бу худди масжидга кириб намоздан олдинги суннатни, айни пайтда таҳийятул-масжидни ният қилиб икки ракаат намоз ўқиган кишининг ҳолатига ўхшайди. (Яъни мазкур икки ракаат намоз фарз намоздан олдинги икки ракаат суннат ва икки ракаат таҳийятул-масжид намозининг ўрнига ўтганидек, жанобат ва жума нияти билан қилинган бир ғусл ҳам жанобатни кетказиш, ҳам жума учун ғусл қилиш ўрнига ўтади).\nУшбу масала уч қисмнинг биридан холи бўлмайди:\nҒуслдан фақат жанобатни кетказишни ният қилиш;\nҒуслдан жанобатни кетказиш ва жума учун ғусл қилишни ният қилиш;\nҒуслдан фақат жума учун ғусл қилишни ният қилиш.\nАгар ғуслдан фақат жанобатни кетказишни ният қилган бўлса қаралади: агар қуёш чиққандан сўнг ғусл қилган бўлса, у ҳолда ҳар иккисининг ўрнига ўтади. Агар ғуслдан ҳар иккисини ният қилган бўлса, унда ҳар иккиси учун ажр-савобга эришади. Борди-ю, ғуслдан фақат жума учун ғусл қилишни ният қилган бўлса жанобат учун ғуслнинг ўрнига ўтмайди. Негаки, жума учун ғусл қилиш суннат бўлса, жанобат учун ғусл қилиш фарздир. Бинобарин, жанобат кетиши учун ғуслда ният бўлиши лозим. Баъзи уламолар (гарчи ҳар иккисини ният қилган бўлса ҳам жанобат учун алоҳида ва жума учун алоҳида) икки марта ғусл қилиши лозим дейишади. Бироқ бу тўғри фикр эмас” [“Ибн Усаймин фатволари тўплами” (16/137)]. Валлоҳу аълам.\nAvvalgi maqolaСавол-жавоб: “Эркак киши уйланиши учун ота-онасининг изнини олиши шартми?” (Шайх Содиқ Самарқандий)\nKeyingi maqola Расулуллоҳ соллаллоҳу алайҳи ва салламнинг Самуд диёридан ўтганлари (10)


Бош вазир ўринбосари Ўзбекистон шахмат федерациясига раис этиб сайланди\n30 январь, 2021, 16:32\nШахматга муносабат ўзгармоқда.\nБош вазир ўринбосари, Туризмни ривожлантириш қўмитаси, шунингдек, бадминтон федерацияси раиси Азиз Абдуҳакимов Ўзбекистон шахмат федерацияси раиси этиб сайланди.\nБугун Ўзбекистон шахмат федерациясида навбатдан ташқари ҳисобот-сайлов конференцияси ўтказилди. Кун тартибидаги асосий масала федерацияга янги раис сайлаш бўлган ва бунга Азиз Абдуҳакимов номзоди кўрсатилган. Овоз бериш якунларига кўра, Абдуҳакимов шахмат федерациясининг янги раиси этиб сайланган.\nҚайд этиш жоиз, ҳозирга қадар ушбу лавозимда Дмитрий Ли ишлаб келаётган эди. У бир вақтнинг ўзида президент ҳузуридаги Лойиҳа бошқаруви миллий агентлиги директори вазифасини ҳам бажариб келарди.\nЭслатиб ўтамиз, 2021 йил 14 январь куни «Шахматни янада ривожлантириш ва оммавийлаштириш ҳамда шахматчиларни тайёрлаш тизимини такомиллаштириш чора-тадбирлари тўғрисида»ги президент қарори эълон қилинди. Унга кўра, Ўзбекистондаги барча мактабларда «Шахмат синфлари» очилиши, 150 та ихтисослаштирилган шахмат мактаби ташкил этилиши белгиланди.


7 ёшлик болакай ўқтувчисидан сўрабди:\n— Узтоз 7 ёшда ҳам ота бўлса бўладими?\n— Йўқ, буни иложи ҳам йўқ!\nШунда болакай жойига ўтириб ёнидаги қизчага:\n— Ана, кўрдингми, сен бўлса ҳавотирланасан, - дебди.\nТикувчи буюртмачининг матосини қайта-қайта ўлчади.\nБуюртмачининг сабри тугаб деди:\n— Ўзингизгаям қолиши учун қайта-қайта ўлчаяпсизми?\n— Сизгаям етсин, деб ўлчаяпман.\n— Ассалому алайкум доктор. Сизга кўзимдан шикоят қилиб келдим! Охирги пайтда жудаям қийналиб кетдим. Ошхонага кираман деб, молхонага кириб кетаяпман. Уйимга кираман деб, қўшнимникига кириб кетяпман. Яхшилаб даволамасангиз бўмиди!!!\n— Сизни тезда даволамаса бўлмас экан. Ахир бу ер БАНК-ку...\n— Оқ Lexus'лик шаҳзодани ҳалигача кутиб юрибсанми?\n— Аввалам бор ўзи яхши одам бўлсин, Lexus'ининг ранги эса менга умуман қизиқ эмас.\nБир ўғрининг қармоғига олтин балиқ илинибди. Лекин у нима қилишини билмасдан балиқни у ёғига ағдарибди, бу ёғига ағдарибди.\n— Тила тилагингни, - дебди, ниҳоят, олтин балиқ тилга кириб.\n— Бу нима деганинг, - дебди тушунмасдан ўғри.\n— Сенга қанақа тушунтирсам экан, кеча бир одам мени ушлаб олган эди. У мендан юз миллион сўм муҳайё қилишимни сўради. Мен уни бир зумда бажо келтирдим. Сенга нима қилай?\n— Ўша одамнинг уй манзилини бер.\nРесторанда қуён ва бўри суҳбатлашиб ўтиришибди. Қуёнжон, сенга маза, доим пулинг бор менда эса ҳеч вақо йўқ, шунча пулни қаердан оласан?\n— Менга пулни машуқам беради.\n— Меники эса бир тийин ҳам бермайди, дебди бўри\n— Эҳ, бўривой сен жуда қўполсан, тирноқларинг ўткир. Сен аста-секин мулойимлик билан хотинингни қўлини, қўлингни орқаси билан силасанг албатта пул беради.\nБўри шошиб уйга борса, хотини ухлаб ётган экан, секин бориб кафт орқасини силаса,\n— Ҳа, қуёнжон, пулинг тугадими, дебди.\nМушук сичқонни тутиб олиб, сўрабди:\n— Яшашни истайсанми?\nСичқон ҳам, кўзини сузганча, сўрабди:\n— Ўл, суюқ оёқ бузуқи, иштаҳани расво қилдинг!\nҚамоқхонада иккита маҳбус гаплашмоқда:\n— Сен нима учун қамалгансан?\n— Рақобат қурбони бўлдим.\n— Қанақа рақобат?\n— Мен худди давлатникига ўхшаган пул ясагандим.


iPhone 11'нинг Galaxy Note 10'дан устун икки жиҳати - Terabayt.Uz\nSamsung ўз қурилмаларига рақиблар смартфонларида йўқ жиҳатларни қўшишни яхши кўради. Крипто ҳамён керакми? Samsung сизга ёрдамга шай. Смартфонда аудио жек бўлиши муҳимми? Samsung Galaxy сотиб олинг. Яхшими, ёмонми, ҳар доим доим корейсларнинг қурилмаларида ҳаммага маъқул келувчи жиҳатлар бўлишига ишонсангиз бўлади. Бироқ Galaxy Note 10'га келиб ўта кескин ўзгаришлар қилинди.\nФлагманга қўшимча хотира картасини ўрнатиб бўлмайди (компания бунга аккумулятор сиғими каттароқ бўлиши учун шундай қилинганини изоҳ қилиб кўрсатган). Note 9'да бўлган аудио жек ҳам йўқ. Бу ўзгариш Samsung'дагилар коннектор ва портлар борасида Apple'нинг йўлини тутишни бошлаганини кўрсатмоқда. Нархи борасида ҳам Note 10 ва XS'лар бир-бирига ўхшаш. Бу икки смартфоннинг фарқли томонлари камроқ бўлгани учун улардан қай бирини танлаш ҳам қийин масала.\nSamsung'дагиларнинг фойдаланувчилар афзал билган жиҳатларга "алвидо дейиши" ўзини қанчалик оқлашини фақат вақт кўрсатади. Лекин бу ўзгаришлар Apple'нинг iPhone 11'ига қанчалик таъсир қила олади? Купертинодагилар кейинги ой тақдим қиладиган маҳсулот Galaxy Note 10'дан қанчалик фарқ қилади? Ёки икки компания телефонлари ўртасидаги ўхшашлик яна давом этадими?\nОфлайн, ишончли ва такомиллаштирилган Siri\nСунъий онгли ёрдамчи самарадорлигини ўлчашнинг аниқ мезонлари мавжуд эмас. Лекин кўпчилик мутахассислар ва фойдаланувчилар бир хил: Google Assistant ҳар доим бошқалардан кўра яхшироқ ёрдамчи эканлиги ҳақидаги фикрда бўлса керак.\nSiri яқин келажакда Google'нинг Assistant'идан ўтиб кетиши эҳтимоли мавжуд эмас — бу борада Google Apple устидан жуда катта афзалликка эга. Лекин Siri Samsung'нинг унчалик ҳам муваффақиятли чиқмаган Bixby'сини ер тишлата олади. Ёрдамчисини такомиллаштириш учун Apple'дагилар радикал ўзгариш қилиши шарт эмас. Бир-иккита "пардозлаш ишлари" билан мижзонинг Siri билан амалиётида катта ўзгариш қилиш ҳамда iPhone фойдаланувчиларига рақибларда бўлмаган имкониятларни яратиб бериш мумкин.\nМасалан, Siri'ни ишга тушириш учун "hey Siri" дейиш ўрнига ўзинингга маъқул сўзни созлаб, ёрдамчини ишга туширишингиз мумкин. Бу эса уйингизда Siri'га эга бир нечта қурилма бўлган ҳолда чалкашликларни олдини олишда қўл келади. Худди шундай, офлайн режимнинг мавжудлиги интернет алоқаси яхши бўлмаган ёки умуман мавжуд бўлмаган тақдирда ҳам кўпроқ буйруқларни амалга ошира олиш имконини яратади. Офлайн функцияналлик мавжудлигининг афзаллик томонларидан яна бири қурилмадан нисбатан хавфсиз ва махфий ҳолда фойдалана олишнинг имкони мавжудлигидир. Apple, Google, Amazon ва Microsoft'лар овозли ёрдамчилардан олинган аудиоларни инсон шартномачиларга эшиттиргани ҳақидаги яқиндаги хабарлардан яхши бохабар бўлсангиз керак, албатта.\nМаълум бир ҳудуддагина ишловчи иккита SIM карта учун мўлжалланган уяга эга қурилмалар ишлаб чиқарувчиларидан фарқли ўлароқ, Apple ва Google айни дамда Ғарб бозорларида eSIM (электрон SIM карта) амалиётига ўтаётган бармоқ билан саноқли гигант компаниялардандир.\nБунинг яхши томони нимада? Олдимизда, хизматлари нархига қараб, бир оператордан бошқасига осонгина ўтиш имкони мавжуд бўлган, кўпчиликка ёқиб тушадувчи истиқбол турибди (балким, бунгача ҳали анча вақт бордир). Бундай имконият саёҳат қилаётганингизга, айниқса, қўл келади, чунки бу оперторлар ўртасида рақобатни кучайтириб, нархларнинг арзонлашувига сабаб бўлади. Бунга қўшимча, моддий SIM картани қурилмангиздан чиқариб, янгисини солиш каби кераксиз жараён, ундан ҳам, рақамингизни алмаштириш билан юзага келадиган бошоғриқлар ҳам бўлмайди.\nБундай янгиликнинг амалга ошиши учун ушбу технологияни бирор бир компания ривожлантиришни ҳамда (бунга қарши баъзи) операторларга ҳам туртки берилиши талаб қилинади. Apple Pay, Apple TV ва янги Apple Card технологиялари мисолида Apple, янги бир технологияни ривожлантириш учун бир неча компанияни бир ёқадан бош чиқаришга чақира олиши ёки улар билан янги платрформалар борасида ҳамкорлик қила олишини кўрсатиб берди. Бундан чиқди, революцион eSIM концепцияси борасида ҳам Apple худди шундай ташаббусни амалга ошира олади.\nЎҚИНГ: Apple ўзининг шахсий фильм ва сериалларига 6 млрд доллардан ортиқ пул сарфлади\n#eSIM #Siri #Apple iPhone 11 #Samsung Galaxy Note 10


Худо азалда осмон билан ерни яратди — бу оят яратилиш ҳикоясининг кириш қисмидир. Ушбу бобнинг 3-31–оятларида баён этилган Худонинг олти кун давомидаги яратиш фаолияти бу оятда қисқача ўз ифодасини топган. Ибронийчадаги осмон билан ер жумласи бутун дунёни ва ундаги барча борлиқни билдиради.\nЕр шаклсиз ва бўм–бўш бўлиб…Худонинг Руҳи сувлар узра юрарди — Худо шу бобнинг 3–оятида гапиришни бошлаганда, дунёнинг аҳволи қандайлиги мана шу оятда тасвирланган. Мазкур бобнинг 3-31–оятларида Худо борлиқни тартибга солганлиги ва дунёга ҳаёт берганлиги ҳақида сўз юритилади.\nКеч кириб, тонг отди — қоронғилик (тун) ва ёруғлик (кундуз) вақтига ишора қилувчи шеърий жумла. Қадимда Исроил халқининг урф–одатига кўра, янги кун қуёш ботгандан кейин бошланиб, кейинги куни қуёш ботгунча давом этар эди. Бу жумла яна шу бобнинг 8, 13, 19, 23 ва 31–оятларида ишлатилган.\n…гумбазни яратиб, гумбазнинг остидаги сувлардан гумбаз устидаги сувларни ажратди — қадимда Исроил халқининг тасаввурига кўра, осмон улкан шиша гумбазга ўхшар эди, бу гумбаз осмондаги сувларни ушлаб турарди. Гумбаз остидаги сувлар бу оятда ер сатҳини қоплаб турган буюк денгиз сувларини билдиради (шу бобнинг 2–оятига қаранг).\nнишонланадиган байрамлар — ибронийча матнда белгиланган вақтлар. Деҳқончилик мавсумларига оид байрамларга ишора. Бу ибронийча иборани белгиланган фасллар деб таржима қилса ҳам бўлади.\nсудралиб юрувчи жониворлар — шу ибора билан таржима қилинган ибронийча сўз ерда судралиб юрадиган ва ер остига уя қуриб яшайдиган майда жониворларни, судралиб юрувчиларни ва ҳашаротларни билдиради.\nЭнди инсон зотини яратайлик, улар Ўз суратимиздай, Ўзимизга ўхшаган бўлсин — Худо одамни Ўз суратидай, Ўзига ўхшаш қилиб яратган. У яратган бошқа нарсаларга қараганда, одам яққол ажралиб туради. Инсон зотининг яратилиши яратилиш ҳикоясининг чўққиси ҳисобланади.\n…ер юзидаги чорва ҳамда жамики ёввойи ҳайвонлар… — қадимий сурёнийча таржимадан. Ибронийча матнда …чорва, бутун ер юзи….\n2016, 2018, 2020\n© ЎБЖ, 2006; Horace Knowles © The British Foreign Bible Society 1954, 1967, 1972.\nРасмлар ва лойиҳалар\nМуқаддас чодир; Шоҳ Сулаймон қурдирган Маъбад\n© ЎБЖ, 2006.\nҲизқиёл ваҳийда кўрган Маъбаднинг лойиҳаси\n© UBS, 1999.\nШоҳ Ҳирод қурдирган Маъбад лойиҳаси (Исо Масиҳ даврида); Шоҳ Ҳирод қурдирган Маъбад (Исо Масиҳ даврида)\nHorace Knowles © The British Foreign Bible Society 1954, 1967, 1972.\nҚадимий даврдаги Яқин Шарқ; Исроил халқи Мисрдан чиққандан кейин босиб ўтган йўл; Канъон ва унинг атрофидаги ерларнинг табиий харитаси; Ўн икки қабиланинг ҳудуди; Қуддус (шоҳлар даврида); Исроил шоҳлиги (Шоул, Довуд ва Сулаймон даврида); Исроил ва Яҳудо шоҳликлари; Оссурия шоҳлиги; Фаластин ва унинг атрофидаги ерлар (Исо Масиҳ даврида); Қуддус (Исо Масиҳ даврида)\nБобил шоҳлиги (Яҳудо халқи сургун қилинган даврда); Форс шоҳлиги; Искандар Зулқарнайн шоҳлиги\n© B H Publishing Group, 1998.\n© Lion Hudson PLC, 2004.\nПавлуснинг Хушхабар ёйиш мақсадида қилган биринчи сафари; Павлуснинг Хушхабар ёйиш мақсадида қилган иккинчи сафари; Павлуснинг Хушхабар ёйиш мақсадида қилган учинчи сафари; Павлуснинг Римга олиб кетилиши\n© UBS, 1994.\nМазкур нашр Муқаддас Китобни таржима қилиш институти томонидан Ўзбекистон Библия жамияти билан ҳамкорликда тайёрланган\n© Муқаддас Китобни таржима қилиш институти, 2016\n(ТАВРОТНИНГ БИРИНЧИ КИТОБИ)\nИбтидо китоби Тавротнинг биринчи китобидир. Мазкур китобда оламнинг яратилиши, инсон зотининг пайдо бўлиши, Исроил халқининг келиб чиқиши тўғрисида сўз юритилади. Бутун борлиқни, ер юзидаги жамики халқлару шоҳликларни, инсоният тарихини ягона Худо бошқаришига китобда алоҳида урғу берилади.\nИбтидо китобининг биринчи қисмида (1-11–боблар) олам ва инсониятнинг Иброҳим пайғамбаргача бўлган даври ҳикоя қилинади. Худо ҳамма нарсани жуда ажойиб қилиб яратган эди, лекин илк яратилган икки инсон — Одам Ато билан Момо Ҳаво Худога итоат этмадилар. Уларнинг итоатсизлиги туфайли дунёга гуноҳ кириб келди. Инсонлар шу қадар гуноҳга ботиб кетдиларки, Нуҳ пайғамбардан ва унинг оиласидан ташқари, жамики инсониятни қириб ташлаш учун Худо ер юзига тўфон юборишга қарор қилди. Нуҳ ва унинг оиласи Худога итоат этарди, шунинг учун Худо Нуҳга: “Ўзингни, оилангни, ҳайвонлар ва қушларнинг ҳар бир турини сақлаб қолиш учун катта кема яса”, деб амр этди. Тўфондан кейин одамзод яна ер юзи бўйлаб ёйилди. Лекин уларнинг кўпчилиги яна Худога итоат этмай қўйди.\nИбтидо китобининг қолган қисми (12-50–боблар) Иброҳим ва унинг хонадони тарихига оид воқеаларни қамраб олади. Худо Иброҳим хонадонини, Ўзимнинг халқим қиламан, деб танлаб олади. Иброҳим ва унинг хотини Сора бефарзанд эдилар, лекин Худо уларга фарзанд ваъда қилиб, ўша фарзанд орқали жамики халқларга барака беришини айтади.\nХудонинг амри билан Иброҳим ва Сора ўзларининг она юртини тарк этиб, Канъон юртига кўчиб борадилар. Худо бу юртни уларнинг наслига беришни ваъда қилган эди. Иброҳим билан Сора анча кексайиб қолганларида, Худо Ўз ваъдасини бажариб, уларга ўғил ато этади, улар ўғлининг исмини Исҳоқ қўядилар. Исҳоқ икки ўғил кўради, ўғилларига Ёқуб ва Эсов деб исм қўяди. Ёқуб ўн икки ўғил кўради. Улар Исроилнинг ўн икки қабиласига асос соладилар.\nКитобнинг охирида Ёқубнинг ўғли Юсуф ҳақида ҳикоя қилинади. Юсуфнинг ака–укалари уни Исмоилий савдогарларига қул қилиб сотиб юборишади. Лекин вақти келиб, Юсуф Миср ҳокими бўлади. Шу орқали у қаҳатчилик даврида Миср халқини ва отаси Ёқубнинг бутун хонадонини қутқариб қолади. Мазкур китобнинг моҳияти шундан иборатки, Худо инсоният тақдирини бошқаради, юз бераётган ҳамма ҳодисаларни назорат қилади, ҳатто инсоннинг ёмон ниятию қабиҳ ишларини Ўзининг эзгу режасини амалга ошириш учун ишлатади. Миср юртида Юсуф ака–укаларига шундай дейди: “Сизлар менга раво кўрган ёмонликни Худо яхшиликка ишлатди. Сон–саноқсиз одамларни сақлаб қолиш учун У мени шу ерга олиб келди.” (Ибтидо 50:20)\nМуқаддас Китоб (2020) Замонавий ўзбек тилидаги таржима, изоҳлар ва қўшимча маълумотлар илова қилинган. Мазкур нашр Муқаддас Китобни таржима қилиш институти томонидан Ўзбекистон Библия жамияти билан ҳамкорликда тайёрланган\n© Муқаддас Китобни таржима қилиш институти, 2016, 2018, 2020\nCreative Commons: by-nd: © Институт перевода Библии; Информацию о лицензии этого издания можно найти здесь: https://wiki.creativecommons.org/images/d/d4/Attribution_3.0_%D0%A1%D0%A1_BY-ND_rus.pdf\nМуқаддас Китобни таржима қилиш институти\nИбтидо Чиқиш Левилар Саҳрода Қонунлар Ёшуа Ҳакамлар Рут 1 Шоҳлар 2 Шоҳлар 3 Шоҳлар 4 Шоҳлар 1 Солномалар 2 Солномалар Эзра Нахимиё Эстер Аюб Забур Ҳикматлар Воиз Қўшиқ Ишаё Еремиё Марсия Ҳизқиёл Дониёр Хўшея Йўэл Амос Ободиё Юнус Михо Нохум Хабаққуқ Зафаниё Хаггей Закариё Малаки Матто Марк Луқо Юҳанно Ҳаворийлар Ёқуб 1 Бутрус 2 Бутрус 1 Юҳанно 2 Юҳанно 3 Юҳанно Яҳудо Римликлар 1 Коринфликлар 2 Коринфликлар Галатияликлар Эфесликлар Филиппиликлар Колосаликлар 1 Салоникаликлар 2 Салоникаликлар 1 Тимўтий 2 Тимўтий Титус Филимўн Ибронийлар Ваҳий 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50\nКейинги боб Олдинги боб\nКейинги оят Олдинги оят\nЯнги модулларни қўшиш Сарлавҳалар Изоҳлар Ўхшаш оятлар Луғат Оят рақамлари Тил эслатмалари Масиҳнинг сўзлари қизил ҳарфларда.\n← Олдинги боб / Кейинги боб →\n1 Худо азалда осмон билан ерни яратди.2 Ер шаклсиз ва бўм–бўш бўлиб, тубсиз денгизлар устини зулмат қоплаган эди. Худонинг Руҳи сувлар узра юрарди.\n3 Худо: “Ёруғлик бўлсин”, деб амр берган эди, ёруғлик пайдо бўлди.4 Худо ёруғликнинг ажойиб эканини кўриб, ёруғликни қоронғиликдан ажратди.5 Худо ёруғликни кундуз, қоронғиликни тун деб атади. Кеч кириб, тонг отди. Биринчи кун ўтди.\n6 Сўнг Худо: “Сувларни бир–биридан ажратиб турадиган гумбаз пайдо бўлсин”, деб амр қилди.7 Шундай ҳам бўлди: Худо гумбазни яратиб, гумбазнинг остидаги сувлардан гумбаз устидаги сувларни ажратди.8 Худо гумбазга осмон деб ном берди. Кеч кириб, тонг отди. Иккинчи кун ўтди.\n9 Кейин Худо: “Осмон остидаги сувлар бир жойга тўпланиб, қуруқ ер пайдо бўлсин”, деб амр қилди. Шундай ҳам бўлди.10 Худо қуруқликка ер деб ном берди. Бир жойга йиғилган сувларни эса денгизлар деб атади. Худо бунинг ажойиб эканини кўрди.\n11 Сўнгра Худо шундай амр берди: “Ерда ўт–ўлан кўкарсин. Дон берадиган ҳар хил ўсимликлар, данаги бор ҳар хил мевали дарахтлар ўссин.” Шундай ҳам бўлди.12 Ерда ўт–ўлан кўкарди, дон берадиган ҳар хил ўсимликлар, данаги бор ҳар хил мевали дарахтлар ўсди. Худо буларнинг ҳам ажойиб эканини кўрди.13 Кеч кириб, тонг отди. Учинчи кун ўтди.\n14 Кейин Худо шундай амр қилди: “Кундузни тундан ажратиш учун осмон гумбазида ёритқичлар пайдо бўлсин. Булар кунларнинг, йилларнинг, нишонланадиган байрамларнинг вақтини кўрсатсин.15 Бу ёритқичлар осмон гумбазида нур сочиб, ерга ёруғлик берсин.” Шундай ҳам бўлди.16 Худо иккита катта ёритқични — қуёш ва ойни яратди: кундузи нур сочиб туриши учун каттароқ ёритқич — қуёшни, тунда нур сочиб туриши учун кичикроғи — ойни яратди. Шунингдек, Худо юлдузларни ҳам яратди.17-18 Бу ёритқичлар ерга ёруғлик берсин, кундуз ва тун устидан ҳукмронлик қилсин, ёруғликни қоронғиликдан ажратиб турсин деб, Худо буларни осмон гумбазига жойлаштирди. Худо бунинг ажойиб эканини кўрди.19 Кеч кириб, тонг отди. Тўртинчи кун ўтди.\n20 Кейин Худо шундай амр берди: “Сув ҳар хил тирик жониворлар билан тўлиб–тошсин, қушлар пайдо бўлиб, ҳавода парвоз қилсин.”21 Шундай қилиб, Худо баҳайбат денгиз махлуқларини ва сувда сузувчи турли–туман жониворларни, ҳар турли қушларни яратди. Худо бунинг ҳам ажойиб эканини кўрди.22 Шунда Худо буларнинг ҳаммасига марҳамат қилиб деди: “Балиқлар ва қушлар серпушт бўлиб, кўпайсин. Денгизлар балиқлар билан тўлиб–тошсин, ер узра қушлар кўпайсин.”23 Кеч кириб, тонг отди. Бешинчи кун ўтди.\n24 Сўнгра Худо: “Ер турли–туман жонзотларни — чорвани, судралиб юрувчи жониворларни, ҳар турли ёввойи ҳайвонларни пайдо қилсин”, деб амр берди. Шундай ҳам бўлди.25 Худо ҳар турли ёввойи ҳайвонларни, чорванинг ҳар хил турларини, ер юзида судралиб юрувчи жониворларнинг ва ҳашаротларнинг ҳар хил турларини яратди. Худо бунинг ажойиб эканини кўрди.\n26 Кейин Худо шундай деди: “Энди инсон зотини яратайлик, улар Ўз суратимиздай, Ўзимизга ўхшаган бўлсин. Инсон зоти денгиздаги балиқлар устидан, осмондаги қушлар, ер юзидаги чорва ҳамда жамики ёввойи ҳайвонлар, ерда судралиб юрувчи ҳар қандай жонивор ва ҳашаротлар устидан ҳукмронлик қилсин.”27 Шундай қилиб,\nХудо Ўз суратидай қилиб яратди инсон зотини,\nЭркагу аёл қилиб яратди уларни.\n28 Худо инсонларга марҳамат қилиб, айтди: “Ували–жували бўлинглар, ер юзини тўлдириб, итоат эттиринглар, денгиздаги балиқлар устидан, осмондаги қушлару ер юзида яшовчи ҳар турли жониворлар устидан ҳукмронлик қилинглар.”29 Худо яна айтди: “Мана, сизларга бутун ер юзидаги ҳар хил донли ўсимликларни ва мевали дарахтларни бердим. Сизлар булардан егулик учун фойдаланасизлар.30 Ер юзидаги жамики тирик жонзотга — ҳамма ҳайвонларга, ҳамма қушларга емиш қилиб кўк ўт–ўланни бердим.” Шундай ҳам бўлди.31 Худо Ўзи яратган ҳамма нарсага назар солди. Булар жуда ажойиб эди. Кеч кириб, тонг отди. Олтинчи кун ўтди.


Футболчиларимиз Ватан шаъни нималигини унутмоқда - 15 Марта 2014 - SHERLAR.BIZ - ENG YANGI SHERLAR 2018 2019\nSHERLAR.BIZ Chorshanba, 30.09.2020, 00:06\nГлавная » 2014 » Mart » 15 » Футболчиларимиз Ватан шаъни нималигини унутмоқда\n“Футболчилар ва мураббийларни танқид қилганлар сўроқ-савол қилинмоқдами? Шундай деб эшитдим...\nДаставвал, бундан бир ой аввал таниқли журналист ва футбол агенти Санъат Шариповнинг Чили давлатида “Бунёдкор”нинг собиқ футболчиси Хосе Луис Вильянуэва билан уюштирган суҳбатдан бир парча.\nАлбатта бу гапларнинг замирида катта маъно бор. Ҳаттоки чилилик футболчи ҳам муаммо нимада эканлигини билган. Футболчилар нима қилмоқда ўзи?! Уларда пул, машина, уй ва катта-кичик бизнес бор. Улар бир ойда чалама-чалкаш ўйнаб бир неча ўнлаб миллион сўмни бошини емоқда. Қани бошқа касб эгалари уларчалик пул оладими? Ёки бошқа спорт турларида иштирок этаётган номдор чемпионлар ҳам футболчиларчалик катта суммада ҳақ олишмайди. Баъзида тунги Тошкентнинг номдор тунги клубларида айнан бир нечта футболчиларнинг кўнгилхушлик қилётганига гувоҳ бўласиз. Худди қойиллатиб қўйгандек, улар шаҳар бўйлаб “кайф” қилишади. Тўғри хориж давлатларида ҳам машҳур ўйинчилар кўнгилхушлик қилар, лекин майдонда улар чинакам футболчилардек ҳаракат қилади. Чунки улар билишади. Футбол уларни боқаётганини. Бизда эса баъзи ўйинчиларда бунинг акси. Футболни улар боқмоқда. Бу танқидларни энди улар чидаб эшитсинлар ва шундан хулоса чиқарсинлар...\nКўрдик, жаҳон чемпионати саралаш ўйинларида уларнинг кўрсатган ўйинлари ва барчамизни шарманда қилганликларини. Қатар ҳам ўша ўйинда мана сизларга 5 та гол деди. Лекин ундан аввалги учрашувларда бизникилар ортиқча ўзига ишониб юборишди ва ўзига-ўзи “уриб” қўйди. БАА билан учрашувда эса муаммолар яна кўзга ташланди. Бизда ҳайронсан киши, мураббийлар мағлубиятга учрагандан кейин нолийди. Об-ҳаво, майдон, ўртоқлик ўйинлари ўтказилмаяпти. Ҳа, шуни учрашувдан аввал ўйлашни имкони бор эдику. Йўқ! Нимадандир айб ахтариш керакку. Биласизми, Марчело Липпи деган италиялик мураббий, майдонда сигарета чекса-да, у терма жамоада бўладими ёки клубда барибир жамоани чемпионлик сари етаклади. Липпи футболчиларга сигарета катта зарарлигини билади. Лекин мақсади йўлида бир ёмон иллатни бошлаб икки яхшилликни олиб келади. Футболчилар ҳам меъёридан ортиқ ёмон ишларни қилмайди ва ўз формасини йўқотмайди. Оддий мисол. Бизнинг футболчиларни 90 фоизини қорни осилиб қолган. Жисмоний тайёргарлик йўқ. Сумочида улар! (Ҳа чойхонама-чойхона юргандан кейин шундай бўладида) Чет эл футболчилари эса худди шарқ яккакурашлари устасига ўхшаб бақувват..\nАлам қилади, футбол оғизда ривожланиб, амалда юксалмаётганига. Кариллаб ҳадеб қуруқ мақтанишни бас қилиб, юрт бўйлаб иқтидорли, кўзи тўқ ва Ватанни чинакам севувчи ёшларни топиш керак. Бир хажвияда бор эди. “Миржалол Қосимов шогирдларига кўрсатмаларни берди, улар ҳам худди тасдиқлагандек уни сўкиб қўйди. Бизни қишлоқни болалари терма жамоа ўйинчиларини калиш кийиб ютади”. Ёки бўлмаса марҳум қизиқчи Ҳожибой Тожибоевнинг ҳажвия гаплари бир умр тарихга мухрланиб қолди-ёв. Бундай ўйинлар билан на терма жамоа, на клублар ривожланмайди. Аввал ёшларни йўқолиб кетмаслиги учун катта ишларни олиб бориш керак. Улар икки-уч йилда умуман йўқ бўлиб қолмоқда. Ўсмирлар ёки ёшлар термаси ўйнаганлардан фақат 3-4 нафарини кўришимиз мумкин. Қолганлари нима иш билан банд бу ҳаммамизга қоронғу.\nПрезидентимиз айтганларидек, “Янгисини қурмасдан эскисини бузиб бўлмайди”. Ўзбекистон Миллий терма жамоаси ва “Бунёдкор” клубининг сўнгги ўйинларида мағлубиятлар бежизга эмас. Ёшларимиз-ку нима қилаётганини ўзи билмайди. Хуллас, олдинда 2014 йилнинг 9 ойи бор. Бизга Марсело Липпидек мураббий керак эмасдур, Месси, Роналдо ёки бўлмасин Пирлодек фидоийлар ва машҳурларни ҳам кераги йўқдур. Аммо ватанпарвар йигитларни топиш керак. Биламан, шунча тандиқ бўлсада, лекин ўзгариш бўлмайди. Фақат ўша танқид қилган журналистда ўзгариш бўлади. Боиси унга нисбатан босим бўлади...\nКатегория: Sport yangiliklari | Просмотров: 1002 | | Теги: Футболчиларимиз Ватан шаъни нималиг | Рейтинг: 5.0/4


Нурота тумани ҳокимлиги расмий веб-сайти Халқ депутатлари Нурота туман Кенгашининг навбатдаги йигирма бешинчи сессияси бўлиб ўтди. » Нурота тумани хокимиятининг расмий сайти\nНурота » Xокимият » Депутатлар фаолияти » Халқ депутатлари Нурота туман Кенгашининг навбатдаги йигирма бешинчи сессияси бўлиб ўтди.\nХалқ депутатлари Нурота туман Кенгашининг навбатдаги йигирма бешинчи сессияси бўлиб ўтди.\nСессия кун тартибидаги биринчи масала ҳудудда ҳуқуқий тарғибот ва маърифатнинг аҳволи тўғрисида туман адлия бўлими бошлиғи У.Сувоновнинг ахбороти тингланди.\nШундан сўнг, жамоат хавфсизлигини таъминлаш натижаларини, хусусан, ҳудудда содир этилган оғир ва ўта оғир турдаги жиноий ҳолатларни муҳокама қилиш тўғрисида сўз юритилди.\nКун тартибидаги навбатдаги масала ҳуқуқбузарликларнинг олдини олиш ва уларнинг профилактикаси ҳолати тўғрисида туман Ички ишлар бўлими бошлиғи У.Шукуровнинг ҳисоботи тингланди.\nТуман прокурори Ф.Норовнинг туман ҳудудида қонунчиликни таъминлаш, ҳуқуқ-тартиботни мустаҳкамлаш, айниқса ёшлар ўртасида ҳуқуқбузарликлар профилактикаси ва жиноятчиликка қарши курашиш мақсадида амалга оширилган ишлар тўғрисида ҳисоботи тинглангандан сўнг, кун тартибидаги бешинчи масала "Табиий газ назорати ва ҳисобининг автоматлаштирилган тизимини жорий этиш” лойиҳасини амалга ошириш борасида олиб борилаётган ишлар тўғрисида тумандаги масъул раҳбарларнинг ҳисоботи эштилди.\nСессия кун тартибидаги олтинчи масала Нурота туманида Кўп квартирали уйларни самарали бошқариш тизимини ташкил этиш тўғрисида ва Бошқарув сервис компаниясини амалиётга жорий этиш бўйича таклифлар бўйича вилоят Уй-жой коммунал хизмат кўрсатиш бошқармаси бошлиғи Н.Жуманиёзовнинг ахбороти тингланди.\nШунингдек, Халқ депутатлари Нурота туман Кенгаши депутатлари Ш.Хомидова ҳамда Р.Қозоқоваларнинг ўтган давр мобайнида қилган ишлари тўғрисида ва бошқа масалалар муҳокама қилинди.\nМасалалар юзасидан тайёрланган қарор лойиҳалари депутатлар томонидан бир овоздан маъқулланди.\nХалқ депутатлари Нурота туман Кенгашининг навбатдаги йигирма бешинчи сессиясида қарор лойиҳалари депутатлар томонидан бир овоздан маъқулланди.


00:00 / 05.12.2012 | eski savollar | 994\nАссаламу алайкум!Ҳазрат, Бақара сурасининг 159-оятида, мазмунан, шундай дейилган: "Албатта, Биз нозил қилган равшан оятларни ва ҳидоятни одамларга китобда баён қилиб берганимиздан кейин беркитганларни - ўшаларни Аллоҳ лаънатлайдир. Ва лаънатловчилар лаънатлайдир".Ҳурматли устоз! Бу оятнинг тафсирини Тафсири Ҳилолдан ўқиб билдим. Аммо, баъзи масалаларни сўрашимга ижозат беринг. Мен оддий, мусулмон ёш йигитман. Ҳалол ва ҳаромнинг очиқ ойдин эканлигидан оз бўлсада хабарим бор. Кўчада мункар ишнинг кўплиги ҳеч кимга сир эмас. Нафақат кўчада, балки узоқ-яқин қариндошларим орасида ҳам. Бу оятнинг амали мен учун қандоқ бўлиши лозим? Менинг на отам ва на ўзим имом, мулла ва ҳаказо эмасан. Яъни, мункар ишдан қайтаришга "литсензиям" йўқ. Оятга амал қилиш менга кўпгина синовларни олиб келиши турган гап. Мен нима қилишим керак, устоз? Бундан ташқари, кимнидир мункар ишдан қайтариш учун ўзимда етарли даражада илм ҳам, ҳилм ҳам йўқ... Ҳар қадамда эса мункар иш... Бу оятнинг амали менга қандай бўлиши керак? Ноҳаққа кўз юмиб ўтиб, фақат мендан сўралганда ҳақни айтишим лозимми? Мазкур оятда, "беркитганлар" сўзини қандай тушуниш лозим?Ҳазрат, савол беришдаги одобни бузган ҳолатда сиздан илтимос қиламан, мазкур оятнинг тафсирини "Тафсири Ҳилол"дагидан ташқари, яна ҳам кенгроқ қилиб тушунтирсангиз. Токи оятни тўлиқ англаб, имкони борича амал қилиб, малъунликдан узоқлашсак...\n- Бу оятдан бошқа оятлар ва ҳадислар ҳам бор. Уларнинг ҳаммасини жамлаб сиз айтган масалани ҳал қилинади. Мункарни қайтариш уч даражада бўлади. 1. Қўл билан-ҳукмдорларга оид. 2. Тил билан – илмлиларга оид. 3. Дил билан – олдинги икки гуруҳдагилардан бошқаларга оид. Сиз оила аъзоларингиз ва гапингиз ўтадиганларга аста тушунтирсангиз етарли.


SpaceX компаниясининг янги фазовий кемаси Crew Dragon-1 бортида 4 астронавт билан бирга Халқаро коинот станцияси томон учирилди. Бу кеманинг ХКСга биринчи мунтазам парвози ҳисобланади.\nКема АҚШнинг шарқий соҳили вақти бўйича 15 ноябр соат 19:27да Falcon 9 ракетаси ёрдамида Канаверал бурнидаги космодромдан учирилди. Кема парвози дастлаб 14 ноябрга белгиланганди, бироқ ноқулай об-ҳаво шароити туфайли бир кунга қолдирилган.\nРакета старт олгандан 9 дақиқа ўтгач унинг биринчи поғонаси Атлантика океанидаги платформага қўнган. Кейинроқ ракетанинг иккинчи поғонаси ҳам ажралиб, кема белгиланган орбитага чиққан.\nКема бортида 3 нафар америкалик астронавт – экипаж сардори Майкл Хопкинс, Виктор Гловер ва Шеннон Уокер ҳамда япониялик астронавт Соити Ногути бор. Улар ХКСда 6 ой қолишади.\nSpaceX’нинг биринчи мунтазам миссияси Crew-1 экипажи ҳозирда ХКСда фаолият олиб бораётган 64-экспедиция аъзолари – NASA астронавти Кэтлин Рубинс ва россиялик фазогирлар Сергей Рижиков ва Сергей Куд-Сверчковга қўшилади.\nCrew Dragon’нинг ХКС билан туташуви 16 ноябр кечки вақтга белгиланган.\nАҚШ президенти Доналд Трамп NASA’ни муваффақиятли парвоз билан табриклаган. У NASA’нинг ривожланишига катта ҳисса қўшганини таъкидлаб ўтган.\n“Ажойиб парвоз! Биз NASA билан шуғулланишни бошлаганимиздан олдин у фалокатли аҳволда эди. Ҳозир эса у яна трендда, дунёдаги энг яхши, энг илғор коинот марказидир, ҳаммадан анча олдинда!” – деб ёзган Трамп твиттерда.\nИлон Маскнинг SpaceX компанияси одамларни фазога етказишни бошлаган биринчи хусусий компания ҳисобланади. Crew Dragon кемасининг ХКСга биринчи синов парвози 30 май куни ўтказилган. Ўшанда коинот станциясига астронавтлар Даглас Хёрли ва Роберт Бенкен етказилганди.\nУшбу парвоз NASA’нинг шаттллар дастури тугатилгандан кейин АҚШнинг 9 йил ичидаги биринчи бошқарилувчи парвози бўлган. Бу вақт давомида астронавтлар коинот станциясига Россиянинг “Союз” кемаларида етказилган.


10:55 13.08.2017 (Янгиланган 10:56 13.08.2017) Ҳавола олиш\nҚўлга олинган шахс жабрланувчига 2,5 минг доллар эвазига Россия фуқаролигини олиб беришни ваъда қилган.\nТОШКЕНТ, 13 авг — Sputnik. Ўзбекистон ҳуқуқни сақлаш органлари Тошкентда 2,5 минг доллар эвазига Россия фуқаролигини олиб беришни ваъда қилган фирибгарни қўлга олди, деб хабар қилмоқда РИА Новости маҳаллий ОАВлар хабари асосида.\n"Яккасарой тумани ИИБ томонидан ўтказилган "Тозалаш" тадбири давомида Россия Федерацияси фуқаролигини олиш бўйича барча ҳужжатларни расмийлаштириш ва керакли божларни тўлашни ваъда берган фуқаро қўлга олинди", — дейилган хабарда.\nХабарда айтилишига кўра, қўлга олинган фуқаро Владимир Колесов жабрланувчидан барча керакли ҳужжатларни расмийлаштириш учун 2,5 минг доллар олган.\nУшбу иш юзасидан ЖКнинг "Фирибгарлик" банди бўйича жиноий иш қўзғатилган. Ўзбекистон Жиноят кодексининг ушбу бандиган асосан айбланувчилар уч йилгача озодликдан маҳрум қилиниши мумкин.\nЎзбекистондаги Россия элчихонаси Россия фуқаролигини олиш ниятида бўлган фуқаролардан турли воситачилар хизматида фойдаланиш ноқонуний эканлигини ҳақидаги эслатмасларни доимий равишда ўз саҳифасида эълон қилиб келади.


Футбол: Ўзбекситон миллий терма жамоаси Сречко Катанец бошчилигидаги илк учрашувини Швецияга қарши ўтказадиган бўлди - Darakchi\nСПОРТ 14.08.2021, 18:17\nЎзбекситон миллий терма жамоаси Сречко Катанец бошчилигидаги илк учрашувини Швецияга қарши ўтказадиган бўлди. Бу ҳақда Туризм ва спорт вазирлиги хабар берди.\nМаълум бўлишича, ОФК календарига мувофиқ, 30-августдан 7-сентабрга қадар Осиёда миллий терма жамоалар учун ФИФA кунлари бўлиб ўтади.\nФИФA кунларидан унумли фойдаланиш мақсадида Ўзбекистон миллий терма жамоаси ҳам шу муддат мобайнида Тошкент ва Швециянинг Стокголм шаҳарларида ўқув-машғулот йиғини ўтказиши режалаштирилган.\nШунингдек, йиғин давомида вакилларимиз янги бош мураббий Сречко Катанец бошчилигидаги илк учрашувида Швеция миллий терма жамоасига қарши майдонга тушади. Мазкур баҳс 5-сентябрь санасида Стокгольмдаги “Friends” стадионида ўтказилади.\nМенди – 2021 йилнинг энг яхши дарвозабони деб топилди


PUBG Mobile ўйинига Metro Exodus услубидаги янги харита ва режим қўшиляпти! (+видео) - Terabayt.Uz\nКоллеж ва ОТМни битирганлик маълумотномасини энди онлайн тарзда олинг!\nPUBG Mobile ўйинига Metro Exodus услубидаги янги харита ва режим қўшиляпти! (+видео)\nГеймерлар орасида PlayerUnknown's Battlegrounds ўйинининг мобил қурилмаларга мўлжалланган – PUBG Mobile талқини ўта машҳур. Ишлаб чиқувчилар унга яқин орада яна бир оммабоп ўйин – Metro Exodus услубидаги олишувни қўшишяпти.\nЎҚИНГ: PUBG Mobile чеклангач, бошқа мобил ўйинларнинг омади чопди\nЎйинсозлар PUBG Mobile’га янги – «Эрангель» харитасини қўшишди – унинг ўзи ҳам, бу ерда кечадиган матч режими ҳам Metro Exodus услубида ишлаб чиқилган.\nMetro Royale номли ушбу матчда жанг қоидалари ҳам оддий олишувлардаги каби, лекин сал ўзгартирилган бўляпти. Хусусан, унда ўша «Метро» ўйинлари ва китобларидаги махлуқлар мавжуд – улар исталган вақтда геймерларга ташланиб қолиши мумкин.\nЯнги матч ўзига хосликларидан бири – рельслар узра ҳаракатланиш имкони ҳамда ҳимоягоҳ қўшилганлигидир. Геймерлар танаффус пайтида бу бошпанада тин олиб, «Метро» туркуми китобларидан олинган NPC (ўйиндан ташқари персонаж) билан суҳбат қуришлари мумкин бўлади.\nMetro Royale режими PUBG Mobile ўйинига 16-мавсумдан бошлаб қўшилади.\n#Видео ўйинлар #мобил ўйинлар #ўйинлар #PUBG #PUBG Mobile #Metro Exodus\nSamsung энг арзон 5G-смартфонини буткул янгича дизайнда тайёрлабди!\nЯнги йил арафасида «ИККИ КАРРА ИНТEРНEТ» олинг!


Норма маслахатчи / 2019 йил / № 07 / Пенсия иши\nУшбу сонда ҳар хил мавзуда берилган саволлар нафақат унинг жавобини кутаётганлар учун, балки яқиндагина «Норма маслаҳатчи» газетасини ўқий бошлаганлар учун ҳам, улар пенсионер эканлигидан ёки ушбу мақомга ўтмоқчи бўлаётганликларидан қатъи назар, қизиқарли бўлади. Экспертлар пенсия қонунчилигига оид батафсил тушунтиришлар берадилар.\nАгар экспертларга саволингиз бўлса, уларни norma.uz сайтидаги «Жавоб берамиз» сервисига йўлланг.\nАмаким – I гуруҳ ногирони тўланиши лозим бўлган пенсияни олишга улгурмай вафот этди.\nҚариндошлари ушбу суммани олишлари мумкинми?\nЖ.Бўриев. Тошкент ш.\n– Пенсионер олиши лозим бўлган ва унинг вафоти муносабати билан олинмай қолган пенсия пули мерос таркибига киритилмасдан боқувчисини йўқотганлик пенсияси билан таъминланадиган шахслар («Фуқароларнинг давлат пенсия таъминоти тўғрисида»ги Қонуннинг 19, 20-моддалари) доирасига кирувчи оила аъзоларига тўланади. Ота-онаси, эри (хотини), шунингдек пенсионер билан у вафот этган кунигача биргаликда яшаб турган оила аъзолари бу пулни, улар боқувчисини йўқотганлик пенсияси билан таъминланадиганлар доирасига кирмаганлари тақдирида ҳам олиш ҳуқуқига эга бўладилар.\nПенсионер вафот этган тақдирда унинг оиласига ёки пенсионернинг дафн маросимини ўтказган шахсга ЭКИҲнинг 4 баробари миқдорида дафн этиш нафақаси тўланади.\nКўрсатиб ўтилган пуллар, уларни олиш учун пенсионер вафот этганидан кейин 60 кун ичида мурожаат этилган тақдирда тўланади (Қонуннинг 63-моддаси).\nПенсия тайинлаш учун ЗАРУР ҳужжатлар ТАҚДИМ ЭТИЛМАГАН ҳолларда Пенсия жамғармаси бўлими уларни тегишли ташкилотлардан талаб қилиб олишда ЁРДАМ БЕРАДИ.\nАниқлаштириш учун – Пенсия жамғармасига\n3 йил аввал пенсияга чиққанман. Тақдим этилган ҳужжатларга кўра стажим 35 йилни ташкил этарди. Пенсия жамғармаси ходимлари пенсияни расмийлаштираётганда иш стажидаги даврлар чегириб қолиниши ҳақида ҳеч нима демаган эдилар.\nИш ҳақининг энг юқори миқдори (10 ЭКИҲгача) оширилишини инобатга олган ҳолда пенсия миқдори қайта ҳисобланганда стажим 29 йил бўлиб чиқди.\nПЖ ходимлари 6 йиллик стажим ҳисобга олинмаслиги сабабларини кўрсатмай тўғри қилганларми? Ҳозир ҳисобга олинмаган ушбу стажимни тиклай оламанми?\nН.Петрова. Тошкент ш.\n– Сизнинг ҳолатда пенсия йиғмажилдингиздаги ҳужжатлар билан танишиб чиқиш лозим. Иш стажи камайтирилиши сабабларини аниқлаштириш учун пенсияни тайинлаган Пенсия жамғармаси бўлимига мурожаат қилишни тавсия этамиз.\nИшловчи пенсионерман, Мирзо Улуғбек туманида яшайман. Яқинда яшаш жойимни ўзгартирдим. Янги уйим ҳам шу туманда жойлашган.\nБу ҳақда Пенсия жамғармаси бўлимини хабардор қилишим керакми?\n– Ҳа, албатта, Пенсия жамғармаси бўлимига мурожаат қилишингиз ва пенсия йиғмажилдига ўзгартиришлар киритишингиз керак.\nБадаллар ҳақида унутманг\nИш вақтида касал бўлган даврлар ҳар доим ҳам стажга қўшиб ҳисобланмаслиги ҳақида эшитиб қолдим.\nКасаллик варақаси олган давр стаждан чиқариб ташланишига нима сабаб бўлади?\nРаиса К. Тошкент ш.\n– Иш даврида бошланган вақтинча меҳнатга лаёқатсизлик даври давомийлиги ушбу иш жойи бўйича бериладиган маълумотномалар бўйича белгиланади. Бунда кўрсатиб ўтилган (тиббиёт муассасалари томонидан берилган меҳнатга лаёқатсизлик варақалари билан тасдиқланган) давр иш стажига фақат бюджетдан ташқари Пенсия жамғармасига суғурта бадаллари тўланган тақдирда киритилади (Давлат пенсияларини тайинлаш ва тўлаш тартиби тўғрисидаги низомнинг 64-банди, ВМнинг 8.09.2011 йилдаги 252-сон қарорига 1-илова). Тегишинча, бундай даврларнинг стаждан чиқариб ташланишига суғурта бадаллари тўланмаганлиги сабаб бўлади.\nПенсия – ишончли қўлларга\nМен пенсионерман. Узоқ вақт хорижда даволанмоқчиман.\nҚизим пенсия тўловларини олиши учун қанча муддатга ишончнома қолдиришим мумкин?\nР.Константинов. Тошкент ш.\n– Дарҳақиқат, пенсия тўлаш қонун ҳужжатларига мувофиқ расмийлаштирилган ишончнома бўйича амалга оширилиши мумкин. Ишончнома бўйича пенсия кўпи билан 12 ой тўланиши мумкин. Бунда ишончнома берган шахс Пенсия жамғармаси бўлимларидан бирига 1 йилда камида 1 марта келиб, тайинланган пенсияга бўлган ўз ҳуқуқини тасдиқлаши керак.\nПенсионер хорижий давлатда бўлган ва соғлиғи туфайли Ўзбекистонга келиш имкониятига эга бўлмаган ҳолатларда ЎзРнинг чет элдаги дипломатик ваколатхонаси ёки консуллик муассасасига мурожаат этиши мумкин ва хорижий давлат ҳудудида доимий яшаш ҳолати мавжуд эмаслигини, шунингдек пенсия ёки ижтимоий нафақа олмаслигини тасдиқлаши лозим (252-сон Низомнинг 160-банди).\nбюджетдан ташқари Пенсия жамғармасининг Тошкент шаҳар бошқармаси бошлиғи ўринбосари.\nВазирлар Маҳкамасининг 9.01.2019 йилдаги 11-сон қарори билан судьялар ва уларнинг оила аъзолари пенсия таъминоти шартлари, меъёрлари ҳамда тартиби тасдиқланди.\nУшбу ҳужжат лойиҳаси ҚҲТБТ порталида муҳокама қилинган. Лойиҳа шарҳида қуйидаги жиҳатлар ёритилган:\n√ судьялар олишга ҳақли бўлган пенсия турлари, пенсия тайинлаш учун ёш ва меҳнат стажи;\n√ пенсияларни ҳисоблаб чиқариш, тайинлаш ва тўлаш, талаб қилинадигандан ортиқ иш стажи учун уларнинг миқдорини ошириш тартиби.\nТасдиқланган таҳрирга лойиҳага қараганда кўп ўзгартириш киритилмаган.\nХусусан, судья стажига киритиладиган иш даврлари рўйхати тўлдирилди. Лойиҳада тақдим этилган рўйхатга ҳарбий хизматчилар, ички ишлар идоралари бошлиқлар ва оддий ходимлар таркибидан бўлган шахсларнинг юридик ихтисослик бўйича хизмати даври, шунингдек прокуратура идораларида даражали унвонларга (ҳарбий унвонларга) эга ходимларнинг ишлаган даври қўшилди.\nЭКИҲнинг 50%и миқдорида пенсияга устама ҳақ олиш учун ишламайдиган II гуруҳ ногиронининг ёлғиз пенсионерлар тоифасига мансублигини аниқлаш тартибига ҳам тузатиш киритилди. Тасдиқланган вариантда бунинг учун фуқароларнинг ўзини ўзи бошқариш органининг тегишли маълумотномаси талаб этилмайди, фақат ариза берувчининг яқин қариндошлари (ота-онаси, эри (хотини) ва болалари) йўқлигини тасдиқлайдиган далолатнома тақдим этишнинг ўзи кифоя.\nДалолатнома пенсияни тайинлаш учун масъул органлар (Конституциявий суд ёки Олий суд ҳузуридаги Судлар фаолиятини таъминлаш департаменти) ва тегишли фуқароларнинг ўзини ўзи бошқариш органи вакиллари томонидан тузилади.\nПрезидентнинг 17.01.2019 йилдаги ПФ-5635-сон Фармони билан 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини «Фаол инвестициялар ва ижтимоий ривожланиш йили»да амалга оширишга оид Давлат дастури тасдиқланди.\nХотин-қизлар ва ёшларнинг ижтимоий қўллаб-қувватланишини кучайтириш, одамларнинг турмуш шароитини яхшилаш – бир қатор аниқ чоралар назарда тутилган 2019 йилги Давлат дастурининг йўналишларидан бири. Ногиронлиги бўлган болаларни тарбияловчи аёлларга давлат томонидан ижтимоий кўмак бериш ҳам улар орасидан жой олган.\nЧунончи, 2019 йил 1 мартдан бошлаб болаликдан ногиронлиги бўлган фарзанди бор оналарга, улар пенсия ёшига тўлгандан сўнг, агар уларда пенсия тайинлаш учун зарур стаж мавжуд бўлмаса, ижтимоий нафақа тўланади. Вазирлар Маҳкамаси бир ой муддатда унинг миқдори ва тўлаш тартибини назарда тутувчи ҳукумат қарорини қабул қилади.\nЭслатиб ўтамиз, ногиронлиги бўлган болаларнинг оналари умумбелгиланган пенсия ёши 5 йилга камайтирилган ҳолда имтиёзли пенсия олиш ҳуқуқига эга. Яъни улар 50 ёшдан пенсияга чиқишлари мумкин. Бироқ бунинг учун қуйидаги шартларга риоя этишлари зарур:\n√ ногирон болани 8 ёшга тўлгунига қадар тарбиялашлари;\n√ камида 20 йиллик иш стажига эга бўлишлари.\nУмумий тартибга кўра, пенсия тайинлаш учун зарур иш стажи бўлмаганда қариялар ва меҳнатга лаёқатсиз фуқароларга ойлик нафақа тўланади (1.11.2018 йилдан – 243 300 сўм). Бироқ у аёл 60 ёшга тўлганда тайинланади.\nЯна бир бор қайта ҳисоблаб чиқиш ҳақида\nКекса аёл 1985 йилда пенсияга чиққан.\nҚандай шартларда унинг пенсиясини қайта ҳисоблаб чиқишлари мумкин, уни оширишлари эҳтимоли борми?\nДилором Х. Тошкент ш.\n– Пенсиялар Президентнинг «Фуқароларнинг пенсия таъминоти тизими самарадорлигини ошириш ва пенсионерларни ижтимоий қўллаб-қувватлашни кучайтиришга оид қўшимча чора-тадбирлар тўғрисида»ги Фармонига (12.12.2018 йилдаги ПФ-5597-сон) асосан қайта ҳисоблаб чиқилди. Ушбу қарорга мувофиқ 2019 йил 1 январдан пенсияни ҳисоблаб чиқариш учун қабул қилинадиган ўртача ойлик иш ҳақининг энг юқори миқдори 8 ЭКИҲдан 10 ЭКИҲгача оширилди.\nИлгари пенсияни ҳисоблаб чиқариш учун энг кам ойлик иш ҳақининг 8 бараваридан ортиқ бўлмаган ўртача ойлик иш ҳақи қабул қилинар эди. Чунончи, фуқаронинг ўртача ойлик иш ҳақи 9 ЭКИҲни ташкил этса, 9 баравар ва 8 баравар миқдор ўртасидаги фарқ – 202 730 сўм [(1 824 570 сўм (9 х 202 730)) – (1 621 840 сўм (8 х 202 730))] ҳисобга олинмас эди. Тегишинча, 2019 йил 1 январдан кейин пенсияни ҳисоблаб чиқаришда ушбу сумма (202 730 сўм) ҳисобга олинади. Ўртача ойлик иш ҳақи ЭКИҲнинг 10 бараваридан ортиқ ёки унга тенг бўлган фуқароларнинг 2019 йил 1 январдан кейин ҳисобга олинадиган қўшимча суммаси кўпроқ бўлади ва 405 460 сўмни [(2 027 300 сўм (10 х 202 730)) – (1 621 840 сўм (8 х 202 730))] ташкил этади.\nЎртача ойлик иш ҳақи ЭКИҲнинг 8 бараваридан (1 621 840 (8 х 202 730)) кам бўлган фуқароларнинг пенсияси ҳисобланган ўртача ойлик иш ҳақидан ҳисоблаб чиқарилган. Тегишинча, ушбу тоифадаги шахсларнинг пенсиялари 2019 йил 1 январдан ошириш учун қайта ҳисобланмади.\nБаён этилганлардан кўриниб турибдики, 2019 йил 1 январдан пенсиялар муайян пенсионернинг ўртача ойлик иш ҳақининг энг кам иш ҳақига нисбатидан келиб чиқиб оширилади.\nБунда 2019 йил 1 январдан кейин пенсия миқдори ўзгармаган шахслар пенсияга чиққунга қадар охирги 10 йиллик меҳнат фаолияти давридаги иш ҳақи тўғрисида қўшимча маълумотларни тақдим этиб, Пенсия жамғармаси бўлимларига уни қайта ҳисоблаб чиқишни сўраб мурожаат қилиш ҳуқуқига эга. Масалан, пенсияга чиққунга қадар ўриндошлик асосидаги иши тўғрисидаги маълумотларни. Пенсия жамғармаси бўлимлари амалдаги қонунчилик талабларини ҳисобга олган ҳолда пенсияни қайта ҳисоблаб чиқадилар.\nЯнгитдан қайта ҳисоблаб чиқилган ўртача ойлик иш ҳақи асосида пенсия миқдори ошса, мурожаат қилинган ойдан кейинги ойнинг 1-санасидан бошлаб янги миқдорда тўлана бошлайди. Пенсия қайта ҳисоблаб чиқилганда унинг суммаси ўзгармаса ёки камайса, эски сумма тўланаверади.\nЁрдам олиш умидида\n14 ёшга тўлмаган учта фарзандим бор, ўзим уй бекасиман, қандай нафақа ва моддий ёрдам олишга даъвогарлик қилишим мумкин? Турмуш ўртоғим хусусий акциядорлик компаниясида ишлайди.\n– Нафақа ва моддий ёрдам барча фуқароларга эмас, фақат муайян тоифадаги шахсларга берилади:\n1) 2 ёшдан 14 ёшгача болалари бўлган кам таъминланган оилаларга – ойлик нафақа ва моддий ёрдам;\n2) кам таъминланган шахс ёки оилага – моддий ёрдам;\n3) болаликдан ногиронлиги бўлган боланинг онасига – болаликдан ногиронлик бўйича ойлик нафақа;\n4) ногиронлиги бўлган онага – ногиронлик нафақаси ёки пенсияси;\n5) бола туғилганда – бола туғилганлиги муносабати билан бир йўла тўланадиган нафақа.\nҲар бир оила аъзосига тўғри келадиган ўртача ойлик жами даромад миқдори жами даромад аниқланаётган давр учун белгиланган ЭКИҲнинг 1,5 баравардан ортиқ бўлмаган оилалар кам таъминланган оила дея тан олинади (Низом, ВМнинг 15.02.2013 йилдаги 44-сон қарорига 1-илова).\nТегишинча, агар юқорида санаб ўтилган шахслар доирасига кирсангиз, нафақа ёки моддий ёрдам олишга даъвогарлик қилишингиз мумкин.\nБунда турмуш ўртоғингизнинг иш берувчиси меҳнат қонунчилиги ва жамоа шартномасига мувофиқ (МКнинг IV боби) акциядорлик компаниясининг ўз маблағлари ҳисобидан моддий ёрдам кўрсатиши мумкин.\nҲаммаси Рўйхатлар бўйича\nОтам темир йўлда таъмирловчи слесарь бўлиб ишлайди. У муддатидан аввал пенсияга чиқишга ҳақлими?\nБахтиёр К. Тошкент ш.\n– Меҳнат шароити зарарли ва оғир ишларда тўлиқ иш куни давомида банд бўлган эркаклар (3-сон Рўйхатнинг I қисми, ВМнинг 12.05.1994 йилдаги 250-сон қарори билан тасдиқланган) иш стажи камида 25 йил бўлиб, бундан камида 12 йилу 6 ойи кўрсатиб ўтилган ишларга тўғри келган тақдирда, охирги иш жойидан қатъи назар, белгиланган ёшни 5 йилга қисқартирган ҳолда пенсия олиш ҳуқуқига эга бўладилар.\nМеҳнат шароити зарарли ва оғир ишларда камида 6 йилу 3 ой ишлаган ходимларга пенсия бундай ишдаги ҳар 2 йилу 6 ойи учун 1 йилга қисқартирилган ҳолда тайинланади (Қонуннинг 12-моддаси «б» банди; Шартлар, АВ томонидан 12.03.2012 йилда 2337-сон билан рўйхатдан ўтказилган Йўриқномага 3-илова). Масалан: 6 йилу 3 ойлик махсус иш стажида – 58 ёшда, 7 йилу 6 ойлик стажда – 57 ёшда, 10 йил ишлаб, 56 ёшда пенсияга чиқиш мумкин.\nЧунончи, 3-сон Рўйхатнинг I қисми XXIX «Транспорт» бўлимида тоифасиз, 1 ва 2-тоифали станциялар вагонларига техник (техник ва тижорат) хизмат кўрсатиш пунктларида банд бўлган магистрал темир йўлларнинг ҳаракатдаги таркибини таъмирловчи слесарлар назарда тутилган.\nШу билан бирга, Талаб қилинадиган умумий ва махсус иш стажи бўлганда умумий белгиланган ёшдан 10 йил олдин пенсияга чиқиш ҳуқуқини берувчи ишлаб чиқаришлар, муассасалар, ишлар, касблар, лавозимлар ва кўрсаткичларнинг 2-рўйхати I қисми, 3-Рўйхатнинг I қисми иш ўрнини меҳнат шароитлари бўйича аттестациядан ўтказишни ҳисобга олган ҳолда, Бандлик ва меҳнат муносабатлари вазирлиги ҳамда Соғлиқни сақлаш вазирлиги белгилаган тартибда татбиқ этилади (ВМнинг 12.05.1994 йилдаги 250-сон қарори 2-банди).\nОтангизнинг касби юқорида кўрсатилган рўйхатга мувофиқ келса, имтиёзли пенсияга чиқиш учун қўшимча шартларга ҳам риоя этиш зарур:\n√ имтиёзли пенсия олиш ҳуқуқини берувчи ишларда 12 йилу 6 ой (ёки 6 йилу 3 ой, 7 йилу 6 ой, 10 йил) давомида тўлиқ банд бўлиш;\n√ умумий иш стажи – 25 йил;\n√ иш ўрнини меҳнат шароитлари бўйича аттестациядан ўтказиш натижаларининг мавжудлиги ва мувофиқлиги.\nИш ўрнини меҳнат шароитлари бўйича аттестациядан ўтказиш натижалари сақланиб қолмаган бўлса, меҳнат шароитлари имтиёзли пенсия олиш ҳуқуқини берувчи меҳнат фаолияти даврларига мувофиқлиги юридик далилини ўрнатиш учун фуқаролик ишлари бўйича судга мурожаат қилиш мумкин.\nОхирги 10 йиллик меҳнат фаолияти давомида кетма-кет 5 йиллик стаж бўлмаса, пенсияни ҳисоблаш учун қайси ишланган давр ҳисобга олинади?\n– Пенсияни ҳисоблаб чиқариш учун, ишдаги мавжуд танаффуслардан қатъи назар, охирги 10 йиллик меҳнат фаолияти давомидаги исталган кетма-кет 5 йилдаги (пенсия сўраб мурожаат этган кишининг танлови бўйича) иш ҳақи олинади (Қонуннинг 31-моддаси 1-қисми).\nМеҳнат фаолиятидаги танаффуслар турлича бўлиши мумкин, масалан:\n1) меҳнат дафтарчасидаги ёзув узлуксиз меҳнат фаолияти юритилганлигидан далолат беради, бироқ ҳар хил сабабларга кўра турли даврларда фуқароларга иш ҳақи ҳисобланмаган бўлади.\nБу ҳолда иш ҳақи ҳисобланмаган даврлар (масалан, иш ҳақи сақланмаган таътил) ноль дея қабул қилинади ва ўртача ойлик иш ҳақини ҳисоблаб чиқараётганда инобатга олинади, яъни ўртача ойлик иш ҳақини камайтиради.\nИш ҳақи тўғрисидаги маълумотлар қисман мавжуд бўлмаган (масалан, архивдаги иш ҳақи тўғрисидаги ёзув яроқсиз ҳолга келган ёки йўқолган) ҳолларда мавжуд бўлмаган даврлар учун иш ҳақини аниқлаш мақсадида туман коэффициенти ҳисобга олинмасдан, қонун ҳужжатларида тегишли даврлар учун белгиланган энг кам ойлик иш ҳақи миқдорлари қабул қилинади (252-сон Низомнинг 85-банди).\nМеҳнат дафтарчасидаги суд тартибида сохталаштирилган (қалбакилаштирилган) деб топилган ёзувлар меҳнат фаолиятининг охирги 10 йиллик даврига киритилмайди (252-сон Низомнинг 88-банди);\n2) ишдан бўшаш ёки ишга кириш сабабли меҳнат дафтарчасидаги ёзувларда узилишлар бўлади. Тегишинча, иш стажининг кетма-кетлигини аниқлаш чоғида ишдан бўшаш ва ишга кириш оралиғидаги даврлар ҳисобга олинмайди. Яъни ишдан бўшаш ва ишга кириш оралиғидаги давр кетма-кетлик тушунчасига кирмайди.\nМасалан, меҳнат дафтарчасидаги ёзувларга кўра қуйидаги даврларда меҳнат фаолияти юритилган: 1.01.2010 йил – 31.12.2013 йил (48 ой), 1.05.2014 йил – 31.07.2014 йил (3 ой), 1.01.2016 йил – 30.09.2016 йил (9 ой). Умумий меҳнат фаолияти 60 ойни ташкил этган. Айни шу давр кетма-кет 5 йиллик стаж дея қабул қилинади.\nМавсумий, масалан, қишлоқ хўжалиги соҳасида ишловчилар учун қандайдир имтиёзлар борми, бунда уларнинг стажи қандай ҳисобланади?\n– Мавсумий ишларда банд бўлган ходимлар иш стажини ҳисоблаб чиқариш бўйича имтиёзга эга. Чунончи, саноатнинг мавсумий тармоқлари ташкилотларида банд бўлган ходимларга тўлиқ мавсум мобайнидаги иш 1 йилдаги иш учун, тўлиқ бўлмаган мавсум мобайнидаги иш – амалда банд бўлган давр бўйича ҳисобга олинади (252-сон Низомнинг 43-банди).\nБироқ мазкур имтиёз мавсумий ишларда банд бўлган ходимларнинг барчасига нисбатан татбиқ этилмайди. Тўлиқ бир мавсум ишлаш пенсия тайинлаш учун бир йил меҳнат стажига ўтадиган мавсумий ишлар ва саноатнинг мавсумий тармоқлари рўйхатига (252-сон Низомга 5-илова) мувофиқ, қуйидаги мавсумий ишлар ва саноатнинг мавсумий тармоқларида тўлиқ бир мавсум ишлаш пенсия тайинлаш учун бир йил меҳнат стажига ўтади:\n1) пахта тозалаш саноати корхоналаридаги ишлар:\nд) қуритиш-тозалаш цехини йиғиштириш ва иситиш, ишлаб чиқариш чиқиндиларини чиқариб ташлаш;\n2) саноатнинг қанд-шакар ва консерва ишлаб чиқариш тармоқлари корхоналаридаги ишлар;\n3) ипакчилик тармоғи корхоналари ва фермер хўжаликларидаги ишлар:\nд) тирик ва қуруқ пиллани саралаш;\nМавсумий ишларда банд бўлган ходимларга қонунчиликда бошқа имтиёзлар назарда тутилмаган.\nБошқалар сингари, ёшга доир пенсия олиш ҳуқуқи умумбелгиланган қоидага кўра белгиланади (Қонуннинг 7-моддаси). Пенсия тайинлаш учун етарлича иш стажига эга бўлмаган шахсларга ёшга доир пенсиялар Қонун 37-моддаси биринчи қисмининг «а», «б», «в» ва «г» бандларида назарда тутилган камида 7 йил иш стажи мавжуд бўлган тақдирда, бор стажга мутаносиб миқдорда (29-модда) тайинланади.\nПенсиялар тайинлашда пенсияни ҳисоблаб чиқариш учун олинадиган ўртача ойлик иш ҳақи, ишдаги мавжуд танаффуслардан қатъи назар, меҳнат фаолиятининг охирги 10 йили давомидаги исталган кетма-кет 5 мавсумдаги (пенсия сўраб мурожаат этган кишининг танлови бўйича) қайта ҳисобланган иш ҳақининг умумий миқдорини 60 га бўлиш йўли билан аниқланади (Қонуннинг 31-моддаси 5-қисми).\nПЖ учун ҳужжатлар\nИшламай қўйган пенсионер Пенсия жамғармаси бўлимига буни тасдиқловчи ҳужжатларни тақдим этиши шартми ёки меҳнат дафтарчаси нусхасининг ўзи етарлими?\n– Меҳнат шартномаси (фуқаролик-ҳуқуқий тусдаги шартнома) бекор қилинганда, пенсионер, яшаш жойидаги Пенсия жамғармасининг туман (шаҳар) бўлимига ишдан бўшаганлик тўғрисидаги буйруқ тартиб рақами ва санасини (ФҲШ бекор бўлишининг сабабини) кўрсатган ҳолда топшириқномага хабарномани ҳамда меҳнат шартномасининг бекор бўлганлиги тўғрисидаги буйруқ кўчирмасини (ФҲШнинг нусхаси) тақдим этади. Ушбу ҳужжатлар рўйхатдан ўтказилади ва пенсия ишига тикилади (АВ томонидан 30.04.2011 йилда 2222-сон билан рўйхатдан ўтказилган Низомнинг 17-банди).\nҚўшиш йўли билан оламиз\nПенсияга чиқишга ҳеч қанча вақт қолмаганда ҳар ким қанча пенсия олишини ҳисоблаб кўргиси келади. Ҳисоблаш чоғида пенсия миқдори нималарга боғлиқ бўлишини билиш лозим.\n√ пенсиянинг таянч миқдоридан;\n√ иш стажи учун пенсиянинг оширилишидан;\n√ пенсияга қўшиладиган устама ҳақлардан.\nПенсияларнинг қуйидаги таянч миқдорлари белгиланган:\nв) боқувчисини йўқотганлик пенсиялари оиланинг меҳнатга қобилиятсиз ҳар бир аъзоси учун – боқувчининг ўртача ойлик иш ҳақининг 0,5%и миқдорида оширилади.\nПенсияни ҳисоб-китоб қилиш учун пенсия тайинланадиган санада қонунчилик билан белгиланган энг кам ойлик иш ҳақининг 10 баробаридан ортиқ бўлмаган миқдордаги ўртача ойлик иш ҳақи олинади.\nПенсия тайинлаш учун қабул қилинадиган ўртача ойлик иш ҳақи энг кам ойлик иш ҳақи миқдоридан кам бўлган ёки иш ҳақи тўғрисидаги маълумотлар тўлиқ мавжуд бўлмаган ҳолларда, пенсия миқдори қонун ҳужжатларида пенсия тайинлашни сўраб мурожаат қилинган кунда белгиланган энг кам ойлик иш ҳақидан келиб чиқиб, минтақавий коэффициент ҳисобга олинмасдан ҳисоблаб чиқилади.\nЎзбекистон Республикаси Молия вазирлиги ҳузуридаги бюджетдан ташқари Пенсия жамғармаси манзили: 100008, Тошкент, Мустақиллик майдони, телефонлар: (71) 239-10-46; 239-11-39; 239-47-49; факс: (71) 239-12-46, e-mail: pension_uz@pfca.mf.uz.\nПенсия ёши: имтиёзлар ва тажриба\nРФда кучга кирган қонунга кўра, 2019 йилдан бошлаб аёллар учун пенсия ёши 60 ёшгача ва эркаклар учун 65 ёшгача секин-аста оширила бошлайди. Ўтиш даври 2028 йилгача давом этади.\nПенсия ёшини оширишдан ташқари, янги қонун ҳужжатида пенсия ёшига яқинлашиб қолган (у пенсияга чиқишдан 5 йил олдин бошланади) фуқаролар учун айрим имтиёзлар назарда тутилган, яъни:\n√ қишлоқ хўжалиги соҳасида камида 30 йил меҳнат қилган ходимлар пенсиясининг қатъий белгиланган қисмига 25 фоизлик устама тўланади;\n√ иш берувчи тиббий кўрикдан ўтиш учун ҳар йили ҳақ тўланадиган 2 кун бериши шарт;\n√ ҳомиладор аёллар учун бўлганидек иш билан бандлик кафолати белгиланади. РФ Жиноят кодексидаги моддада пенсия ёшига етган шахсни ишга қабул қилишни асоссиз рад этганлик ёки асоссиз ишдан бўшатганлик учун жавобгарлик белгиланган;\n√ кекса ёшдаги фуқаролар асосий ишидан узилган ва жорий йилда 11 280 рублни ташкил этадиган ЭКИҲ миқдорида стипендия олган ҳолда махсус ўқув дастурлари бўйича малака оширишлари мумкин;\n√ бўлажак пенсионерлар ишга жойлаша олмаган тақдирда оширилган миқдордаги ишсизлик нафақасини олишлари мумкин. 2019 йилда барча фуқаролар учун энг юқори миқдордаги нафақа 8 минг рублгача оширилса, ушбу тоифа учун 11 280 рублни ташкил этади;\n√ илгари пенсия ёшига тўлган фуқароларга берилган мол-мулк ва ер солиқларини тўлаш бўйича имтиёзлар амал қила бошлайди;\n√ жамғариб бориладиган пенсия тайинлашни сўраб мурожаат қилиш мумкин бўлади.\nИталия ҳукумати айрим тоифадаги фуқаролар учун пенсия ёшини камайтириб,\nбазавий даромадни жорий этувчи фармонни қабул қилди.\nБош вазир ўринбосари Луиджи Ди Майо жорий этилган базавий даромад миқдори 780–1 032 евро атрофида бўлишини маълум қилди. У ишсиз ва кам таъминланган фуқароларга берилади.\n«2011 йилги самарасиз ислоҳотдан сўнг пенсия ёши 67 ёшни ташкил этди, уни камида 3 йилга камайтириш кўзланмоқда», – дейилади хабарда.\nИталия 2019 йилда ушбу иқтисодий дастурни амалга ошириш учун 7 млрд евро сарфламоқчи. Ушбу ислоҳотлар сўнгги сайловларда ғолиб бўлган партиялардан бири – Беш юлдуз ҳаракатининг сайловолди иқтисодий дастурида асосий ўрин тутган эди.\nХусусий компаниялар учун янгилик жорий йил апрелдан, давлат корхоналари учун эса июндан бошлаб кучга киради.


Олтин васвасаси. Бухоро амирлигининг махфий хазинаси қаерда? « Ўзбекистон Халқ Ҳаракати\nОлтин васвасаси. Бухоро амирлигининг махфий хазинаси қаерда?\n15 February 2019 - 9:00\nАсли касби қишлоқ хўжалик техникаси бўйича муҳандис-механик ва конструктор бўлган ушбу эссе муаллифи Ж. Муртазоев узоқ йиллар Ўзбекистон Республикаси Давлат хавфсизлик хизмати тизимида хизмат қилган фидойи ҳамюртларимиздан. Мамлакатимизнинг мустақиллиги ва ҳудудий яхлитлиги, барқарор ривожланиши ва халқимиз тинчлигини мустаҳкамлаш йўлида жасорат намуналарини кўрсатган. Қатор давлат мукофотларига сазовор бўлган. Эссе тўлиқ ҳолда “Ёшлик” журналида чоп этилади.\nДОНИШМАНД МАЛИКАНИНГ ҚАҲ-ҚАҲАСИ\n“Ялтираган нарсанинг ҳаммаси ҳам олтин эмас”, дейди халқимиз. Лекин тилласи бор аксарият одам ўзини кўз-кўз қилгиси келавериши бор гап. “Кўз-кўз”и унинг ўзини тутиши, яшаш тарзи, дадиллиги, анча-мунча қийинчилик ва муаммоларни назар-писанд қилмаслигида намоён бўладики, ҳаммаси тилланинг “қуввати”га бориб тақалади. Айни пайтда у “кўрмаганнинг кўргани қурсин” қабилида иш тутиб, босар-тусарини билмай қолса, хасислик ва қурумсоқлик ботқоғига ботиб кетиши ҳам мумкин.\nОлтинни кўрганда калтароқ ўйлайдиган ҳар қандай одамнинг кўнгли суст кетади. Умуман олганда, олтин асл металл. Аслида шундайми? Унинг замирида нима кўпроқ – эзгуликми ёки ёвузлик? Олтиннинг қандай мақсадда ковлаб олингани-ю, қўлга киритилганини билмасдан туриб, бу саволга аниқ жавоб бериш мушкул.\nРоссиялик олим Л. Гутов ўзининг “Художественное лите из драготсенных металлов” (Москва-1988 г., стр. 3-8) китобида ёзадики, “ибтидоий одамнинг металл билан танишуви ерда ёмби шаклда учрайдиган олтин билан мисдан бошланган…” “Кичик ва Ўрта Осиё, шунингдек, Олтойда 4,5 минг йил бурун олтин қазиб олинган ва қайта ишланган”. Башарият тарихининг барча даврларида олтин ва тилла тақинчоқлар бойлик, дабдаба ва ҳашамдорлик тимсоли бўлиб келган. “Искандар Зулқарнайннинг истилочилик юришларидан кейин Юнонистонни олтин босиб кетган. Айни пайтда Эрон шоҳлари саройларидаги каби дабдаба ва маҳобатга ҳавас ҳам кириб келган. Ривоятларга қараганда, Искандар Эрон шоҳи Доронинг хазинасини ўмариб кетганида ўн минг туяга юк бўлган”.\nЙирик олтин конлари ва олтин захирасига эга давлат тез ривожланадики, бунинг муҳим шарти ўша катта бойликдан, хазинадан тўғри ва самарали фойдаланишига бориб тақалади. Мисол учун, Бухоро хоқонлари юз йиллар мобайнида бойлик тўплаган, бошқача айтганда, “олтин билан бриллиантнинг устида ўтирган”, амирлик халқи эса қашшоқлик ва хор-зорликда яшаган. Афсуски, қимматбаҳо металларнинг кўплиги бошга бало ҳам олиб келади. Зеро, олтин босқинчилик урушларидан қайтмайдиган душманларнинг кўзини ўйнатади.\nУрушқоқ салтанатлар узоқ ва яқин давлатларнинг бойлигини талаш учун йиллар мобайнида вайронкор муҳаробалар олиб боришдан қайтмаганига тарихда мисоллар кўп. Бундай салтанатларнинг ҳукмдорлари бутун-бутун минтақаларнинг бойликларини қўлга киритиш имкониятларидан ҳам ўзларини тийиб тура олмаган.\n“Олтин, моҳиятан қараганда, юмшоқлиги сабаб инсон учун энг кераксиз, бир пулга қиммат металл, бироқ унинг иблисона сеҳри заминни ларзага солиб, одамларнинг бошига таърифлашга тил ожизлик қиладиган кўргиликлар келтиради”. (Г. Левитский, “Самые богатые люди Древного мира”, Москва-2011 г. стр. 6).\nБухоро амирлигининг кечмиши бунга бир мисол.\nМўътабар китобларимизда ёзилмишки, нафсини тийган, ўзини бало-қазолардан асрайди.\n“Молпарастлик аҳли башарнинг барча даврларда оромини ўғрилаб келган. Пул, олтин ва яна бир доимий ҳамроҳ – ҳокимият васвасаси манаман деган буюк шахсларни ҳам ўз нафсининг қулига айлантириб қўйган”. “У (форсийлар салтанатига асос солган Кир) босиб олган Вавилонда донишманд малика – Нитокриснинг дахмаси осойиш топган эди…” Дахма дарвозасининг пештоқига: “Мендан кейин Вавилоннинг қай бир подшоси пулга муҳтожлик сезса, ушбу дахмани очсин ва истаганича мол-дунё олсин. Бироқ, уни беҳуда очмасин. Аслида, иложи бўлса, уни умуман очмагани маъқул”, деган сўзлар нақш этилганди”. (Ўша китоб, 5-, 116-бетлар.) “Дахмани очган Доро ундан ҳеч қандай хазина тополмайди. Топгани: “Агар сен бунчалар очкўз бўлмаганингда, марҳумлар руҳини чирқиллатиб, қабрини оёқ ости қилмаган бўлардинг”, деган битик бўлади. (Ўша китоб, 117-бет.)\nМисрда 3000 йил илгари ҳам олтин қазиб олинган. Кўриб турганингиздек, қадим замонлардан одамлар унинг қадрланишини, олтини бор кас жамиятда муносиб мавқега эга бўлишини, бошига кутилмаган кулфат ёки қийинчилик тушса, асқотишини яхши билган.\nТилла “узук барча зеб-зийнатлар ичида энг анъанавий ва кўп учрайдиганидир. Эрамиздан уч минг йил илгари одат тусига кирган бу тақинчоқ барча қадимий тсивилизатсияларга хос. Геродот Вавилон давлатида муҳр ўйилган узуклардан фойдаланилгани ҳақида ёзади. Қадимий Юнонистонда греклар фақат битта муҳрли-узук тақиб юришган ва узукларни бармоқларига ҳуда-беҳуда “қалаштириб ташлайдиганлар”га ёввойилар деб қарашган. (Ўша китоб, 16-бет.)\nТуркистон ўлкасида ҳам одамлар олтинни юксак қадрлаган ва ҳам Қизилқум чўлларида, ҳам Зарафшон ва ўарм дарёларининг бошланғич ирмоқларидан қазиб олишган.\nЖамиятнинг энг қуйи бўғини – оилада тилланинг мавжудлиги аҳли одамга қандай таъсир қилганини, қандай қадрланганини аниқ мисоллар орқали кўрсатиб бергинг келади. Айниқса, аёлларнинг унга меҳр-эътибори ғоят баландлигининг сабаби нимада? Балки тилла улар учун ҳам тақинчоқ, ҳам оиланинг “қора куни”га яраши мумкин бўлган таянч, захира, ҳимоя воситасидир.\nМодомики, олтин инсоннинг эътиборини ўзига оҳанрабо каби тортар экан, бандаси ҳам унга доим эгалик қилишга уринади. Тилланинг борлиги ёки йўқлигининг дастидан баъзан ака-ука, қариндош-уруғ, оилалар бошига не бир кулфатлар ёғилмайди дейсиз. Зотан, олтин ўз эгасининг тақдирига салбий ҳам, ижобий ҳам таъсир этиши мумкин. Бу инсоннинг қандай ижтимоий-сиёсий шароитда яшашига, тиллани қандай ниятда йиққани-ю сарфлаганига боғлиқ.\nБухорода амирлик ҳокимияти қулаб, болшевиклар ҳукмини ўтказа бошлаган, ҳатто уйидан битта олтин танга ёки тилла тақинчоқ чиққан одамнинг бошига не бир савдолар солинганини ёдга олайлик: мазлумнинг барча мол-мулки мусодара қилиниб, барча оила аъзолари ҳибсга олинган, зиндонга ташланган.\nОЛТИННИ ҲАМ ЗАНГ БОСАДИ\nТуркистоннинг Бухоро, Самарқанд каби йирик шаҳарларида ўтган асрнинг йигирманчи йилларигача кўплаб моҳир ва талантли заргарлар иш юритган. Улар ясаган тақинчоқлар ўзининг жим-жимаси, гуллари ва ранг-баранглиги билан ажралиб турган.\nЗаргарлар барча даврларда жамиятнинг алоҳида эътиборида бўлган. “Уйғониш даврида (XV-XVI асрларда) заргарлик санъатининг нуфузи баланд бўлганини шундан ҳам билиш мумкинки, ўша замоннинг энг атоқли алломалари, мусаввирлари ва меъморлари Вероккио, Голбейн, Дюрер каби заргарлар устахоналаридан чиққан…” (“Художественное лите из драготсенных металлов”. Ленинград-1988 г. стр 11).\nРоссия ҳақида гап кетганида манбааларга мурожаат қиламиз. “Дастлабки йилларда бундай ҳашаматли буюмларни Париж етказиб берган, сабаби Россия ўарбий Европа билан ўзаро савдо-сотиқни кенг йўлга қўя бошлаган, сўнг заргарлар кириб келган… Пётр I замонида эса амалий санъатнинг гуркираб ривожланиши учун фақат тамал тоши қўйилган. Ҳарбий ва қурилиш ишлари эҳтиёжларига ғоят катта ҳажмда маблағ сарфлангани сабабли, шунингдек, ўзининг олтин ва кумуш конлари бўлмаганидан бу санъатнинг ривожи тўхтаб қолган.\n60-йиллардан кейин СССРда олтин қазиб олиш кўпайиши билан бирга заргарлик буюмларини ишлаб чиқариш ҳажми ҳам ошган. Москва, Ленинград, Киев, Боку, Ереван, Тбилиси, Лвов, Таллин, Рига ва Свердловск каби шаҳарларнинг заргарлари кумуш ва олтин буюмларни ясашда юксак маҳорат кўрсатган”. (Ўша китоб, 35-бет).\nЗаргарлик буюмлари билан қадимдан донг таратган Тошкент, Самарқанд ва Бухоро каби шаҳарлар жойлашган Ўзбекистон қани? Бу рўйхатга киритилмаган. Кира олмас ҳам эди. Чунки, кимки бундай ҳунар билан шуғулланган бўлса, айниқса, ўз сулоласига эга заргарлар, Совет ҳокимиятининг дастлабки йилларидаёқ қатағон қилинган, бошқача айтганда, ўз касбининг устаси бўлган моҳир заргарлар жисмонан йўқ қилинган.\nО. А. Сухареванинг “Бухара XIX–начало ХХ века” китобида қайд этилганидек, “заргарлар ва мисгар усталар юксак маданият соҳиблари бўлган. Улар анъанавий услублардан ижодий фойдаланган ҳолда узоқ ва машаққатли изланишлари самарасида ўзларининг янги ва ўзига хос шакллари ва гулларини яратган”. Китобда “аждодлари заргар ўтган Қосимжон Мироқов ҳамда XIX асрнинг иккинчи ярмида яшаган буюк заргар Усто Аъло” ҳақида маълумотлар келтирилган. Айни пайтда алоҳида таъкидланадики, “улар ўз даврининг таниқли ижодкори бўлган ва халқининг маънавий мулкини, маданиятини, анъаналарини бойитишга катта ҳисса қўшган”.\nЎлкамиз заргарлари ҳақида гап кетганда, яна бир муҳим воқеа эсга тушади. 1972 йили Сурхондарёдаги Далварзинтепа шаҳристонида умумий ҳажми 36 килограммдан ортиқ турли безаклар, тақинчоқлар, олтинлар шодаси ва бошқа зеб-зийнат буюмлари (жами 115 дона) топилгани дунёда катта шов-шув бўлган эди. Тарихчи ва қадимшуносларнинг таъкидлашича, “Далварзинтепа хазинасининг энг қимматли жиҳати, унинг антик дунё санъати қаторида тутган муҳим ўрнидир. Зеро, милодий аср бошларида Кушон, Хоразм, Суғд каби қудратли давлатлар, салтанатлар ўтганки, улар ўша даврларда гуллаб-яшнаган йирик шаҳарлари, маҳобатли қасрлари, саройлари билан оламга донг таратган. Шу боис, бугунги Ўзбекистон ҳудудидан ўтган Буюк ипак йўлида жойлашган Самарқанд, Бухоро, Хива, Тошкент, Шаҳрисабз, Термиз, Қўқон сингари қадимий кентларда заргарлик, ҳайкалтарошлик, кулолчилик ва ҳунармандчиликнинг бошқа турлари қадимдан гуркираб ривожлангани яна бир бор аён бўлади”. (С. Турсунов, Т. Пардаев ва бошқалар, “Сурхон воҳаси моддий маданияти тарихи”, Тошкент-2013,112-бет).\nБошқа минтақалардаги каби Туркистонда ҳам заргарларга жуда жиддий муносабатда бўлинган. Айни пайтда, уста-ҳунармандлар ўз номини асраб-авайлаган. Билганки, қаллоблик қилса, ҳолига вой: “Фирибгардан заргар чиқса, олтинни ҳам занг босади”.\nТурли архивларнинг ҳужжатларида ўтган асрнинг 20-йилларидан кейин қатағон қилинган заргарлар ҳақида айрим материаллар учрайди. Сақланиб қолинган материалларни ўрганиш ишлари ташкил этилса ва Туркистоннинг халқ усталари – моҳир заргарларининг пок номлари тикланса, адолатдан бўлар эди.\n60-йилларгача Бухорода одамлар бу мавзуда гапиришга ҳам қўрқар эди. Аҳолиси камбағал-қашшоқ шаҳарда заргар не қилсин! Зеб-зийнат, ҳашам ҳақида гап бўлиши мумкинми?\nИККИ ЁВУЗ ГИРДОБИДА\nТўхтасин Мўминов ўзининг “Туркистон икки аср гирдобида” китобида ёзишича, Бухоро амири Россия билан муносабатларни мустаҳкамлаш, шунингдек, Астраханда русларга қарши кўтарилган исёнда иштирок этган ва асрга тушган бухоролик олтин топарларни озод қилиш мақсадида Пётр бирга қимматбаҳо буюмлар юкланган юзта туя жўнатади. Карвонга тўпчибоши Хонқули (ислом динини қабул қилган рус асири Андрей Родиков) бошлиқ этиб тайинланади. Россия императори Пётр I мурожаатга рози бўлмайди. Бухоролик Ашур (Хонқулининг ўғли), Олим Шайхов ва Баҳодир Тошимов олтин конларини излаш учун Сибирга сургун қилинади.\nАшур Ўрол тоғларида катта олтин ва кумуш конларини топади. Олим Шайхов ҳам кейинроқ Пётр биринчи томонидан Германияга ана шундай вазифа билан – олтин конларини топиш мақсадида жўнатилади. У Германияда бу борада ўзини кўрсатади. Узоқ йиллар Дрезден университетида тоғ-кон ишидан талабаларга дарс беради. 97 ёшгача яшагач, университет боғига мусулмон аҳкомлари бўйича дафн этилади. Баҳодир Тошимов эса Ўрол тоғларида бир неча кумуш ва қўрғошин конларини топади. (Т. Мўминов, “Туркистон икки аср гирдобида”. Тошкент-2013 йил, 16-17–бетлар).\nШундай қилиб, Пётр биринчи Туркистон ўлкасига ҳар хил экспедитсиялар жўнатиб, Марказий Осиёдаги олтин конларининг ва қазиб олинаётган қимматбаҳо металлар ҳажмини аниқлашнинг уддасидан чиқолмаган бўлса-да, номлари зикр этилган бухоролик мутахассисларнинг ёрдамида ўз давлатида янги конларни кашф этган.\nҚисқаси, Россиянинг Пётр биринчидан кейинги ҳукмдорларининг, жумладан, болшевикларнинг ҳам фикри-хаёли Амирнинг хазинасини қўлга киритишга қаратилган босқинчилик ҳаракатидан иборат эди.\nБухоро Амирининг хазинаси ҳақида кўп ёзилган, айниқса, сўнгги йилларда. Уларда тарихчилар ва бошқа соҳалар мутахассислари айни масалага ўзларининг қарашларини, хазинанинг тақдири-ю миқдорини баён этишган. Тарихчи Қаҳрамон Ражабовнинг фикрича (“Файзулла Ходжаев”, Ташкент – 2011 г, стр 14), 1920 йили хазинанинг талон-тарож қилинган олтин ва бошқа қимматбаҳо ашёлари ҳажми бугунги нархларда тахминан 80 миллиард доллардан кам эмас. Ўша йиллари бу бойлик, деб таъкидлайди муаррих, тахминан 77 млн. тилла рубл деб баҳоланган. “Айрим маълумотларга қараганда, деб ёзади Николай Кучерский, Бухоро Амирининг 1920 йилдаги олтин захираси 250 тонна бўлган”. (Н. Кучерский, “Золото Кзылкумов”, Ташкент-2002 г, стр 25).\nБироқ бу хазина қаерга ва қандай йўқолган? Манғит хонлари сулоласининг Амирликдаги юзлаб йиллик ҳукмронлиги даврида тўпланган бойлик, ҳақиқатан ҳам, шунчалар кўп бўлганми? Лекин яна хаёлга халқона бир ҳикмат келадики, “йўқолган пичоқнинг сопи олтиндан”.\nАрхив материалларини ўрганиш жараёнида ҳар хил папкалардан жой олган ишлар (делолар), шунингдек, оператив, кузатиш, тергов ва бошқа ҳужжатлар тўпламларида сақланаётган алоҳида, “йўл-йўлакай” йиғилган, муайян вақт, жой ва шахсга унчалик боғлиқ бўлмаган маълумотларга ҳам дуч келдикки, шунга қарамай, мазкур эпизодларнинг Бухоро Амири хазинасига дахлдорлиги бор, деб ўйлаш учун асос бўла олади. Ушбу материаллар умумлаштирилса, Бухоро ҳукмдорининг бойлиги атрофида юзага келган вазият ҳақида муайян хулосалар чиқариш имконини беради. Айни пайтда, хазинанинг талон-тарож қилиниш кўламига яқин манзара ҳам намоён бўлади.\nАввало, хазинага оид очиқ маълумотларни шунчаки ўрганиб чиқишнинг ўзидан аён бўладики, салтанатда қанча олтин, бриллиант ва бошқа қимматбаҳо бойликлари бўлганини, ҳатто Амирнинг ўзи ҳам билмаган. 1918 йилда Россияда амалга оширилган давлат тўнтаришидан кейин “қуллар ва очлар дунёси”нинг курашлари бу ўлкаларга ҳам етиб келишини, шунингдек, Қўқонда юз берган қонли воқеаларни ҳисобга олиб, ҳукмдор хазинасида ҳисоб-китоб ўтказиш ва уни талон-тарождан муҳофаза қилиш лозим деган хаёлларга боргандир. Ишлари ўнгидан келса, мавжуд хазинанинг муайян қисмини хорижий мамлакатларнинг банкларига омонатга қўйиб, фойда олишни ҳам ўйлагандир.\nАмирнинг ўз хазинасининг ҳажмини аниқлаш масаласида айни қарорга келишининг бошқа талқини ҳам бор: масалан, Амирни бундай қарорга келишга, қушбеги (Бош вазир) Насрулло ундаган бўлиши мумкин. Қушбегининг бошини эса чор Россиясининг Бухородаги сиёсий агенти А. Я. Миллер айлантирган. (У 1917 йили Россия муваққат ҳукуматининг ҳам Бухородаги вакили бўлган). А. Я. Миллер нега бундай қилганини англаш қийин эмас.\nДарвоқе, тирих китобларида ўз вақтида “Колесов фитнаси” (1918 йилнинг марти) деб аталган воқеалардан кўп ўтмай, аркони давлатдаги Бухоро Амирининг хазинасига оид сирлардан воқиф бўлган ягона одам – қушбеги Насрулло ўлдирилади.\nДемак, аниқ бўладики, Амир ўз хазинасини талон-тарождан сақлаб қола олмаган. 1920 йил сентябр ойининг бошида Бухорони босиб олган М. Фрунзе қўшинлари командирларининг биринчи қилган иши аҳолига – “эзилган халққа” – ғамхўрлик кўрсатиш эмас, балки Саид Олимхон ташлаб кетган Аркдан Амирнинг хазинасини излаб топиш бўлган. Шундай қилиб, босқинчилар ўзини ўтга-чўққа уриб излаб топган хазинанинг бир қисми темир йўл вагонларига (айрим манбаларга қараганда – 14, бошқаларида қайд этилишича – 18 вагон) зудлик билан юкланган ва Марказга жўнатилган.\nБухоро амирларининг умумий бойлиги – хазинасининг миқдори ҳақида ҳар хил тахминлар юрадики, қай бири ҳақиқатга яқинлигини айтишга тил ожиз. Жумладан, номи зикр этилган “Туркистон икки аср гирдобида” китобида (Ўша китоб, 115-бет) қайд қилинишича, хазинада қуйидагича бойлик бўлган:\n– 1 млн. 148 минг 380 дона Бухоро тилла тангаси. Қайд этилганки, тангалар 950 пробали;\n– 4 млн. 635 минг 100 дона рус тилла тангаси;\n– 17 тонна Гамбург олтини;\n– 62 млн. 834 минг 780 дона Бухоро тилла тангаси.\nШахсан Амирга ва унинг оиласига 968 карат, яна 8617 карат ҳар хил кийимларга қадалган бриллиантлар мансуб бўлган.\nФикримча, бу узундан-узоқ рўйхатни давом эттиришга эҳтиёж йўқ.\nХазинанинг қанча қисмини М. Фрунзе Москвага олиб кетгани ҳақида аниқ маълумот йўқ, зеро, ҳисоб-китоб юритилмаган. Айни пайтда, жўнатилган бойлик Москвагача тўла етиб бормаган. Буни М. Фрунзенинг ҳарбий эшелонини Москва шаҳрида Ф. Дзержинский бошлиқ ВЧК (Бутуниттифоқ Фавқулодда Комиссияси) ходимлари кутиб олганидан ҳам билса бўлади. ЧК Амирнинг айрим (энг бебаҳо) қимматбаҳо мулки йўлда йўқолганидан хабар топган эди. Шахсан V. Лениннинг аралашуви билан М. Фрунзе ва унинг командирлари ўзларининг бошига тушиши мумкин бўлган энг даҳшатли бало-қазолардан қутулиб қолган.\nЭътибор беринг, ана шундай шароитда қурол-яроғ (1000 самолёт, 300 оғир артиллерия, 200 бронли автомобил ва ҳоказо) сотиб олиш учун немислар томонидан махсус ташкил этилган “Вогра” ҳарбий гуруҳига 1921 йилнинг августида 2 миллион рубл миқдоридаги олтин тўланган. (Ўша китоб, 15-17 бетлар).\nЎзбекистон Республикаси Давлат хавфсизлик хизмати фахрийси,\nистеъфодаги генерал майор


БОЛА тушда - Tush tabiri\nАвтор tushlartabiri На чтение 3 мин Просмотров 878 Опубликовано 06.09.2018\nБОЛА тушда курса нима бўлиши хакида тўлик маълумот\nТушда бола кўриш дунё роҳат-фарогатига; аёл бағрида бола кўриш она бўлишга; турмуш қурмаганлар бола кўриши соглиғи тикланиши, сафарга чиқишига ишорадир.\nЧиройли чақалоқларни ҳаёллаш — ҳайратланарли фаровонлик, бахт-саодат ва ҳайр-еҳсонларни намойиш етади. Она фарзандини тушида осонгина касал деб билиши учун у ҳар доим яхши соғлиққа ега бўлади, лекин у билан боғлиқ бошқа кичик муаммолар туфайли ташвишга тушади.\nБолалар қандай ишлаётгани ва ўқиётганларини кўриш учун тинчлик ва фаровонлик ҳақида гапиради. Фарзандингиз умидсиз касал ёки ўликни тушиниш учун қўрқув сабаблари борлигини англатади, чунки унинг фаровонлигига даҳшатли таҳдидлар мавжуд.\nТушдаги ўлик болани тасаввур қилиш яқин келажакда хавотир ва хафа бўлишдир. Болаларни йиғлатадиган бирор нарсадан хафа бўлдим — келажакдаги қийинчиликларнинг белгиси, ташвишли туйғулар, айёрлик ва ҳаёлий дўстларингизнинг хайрихоҳлиги.\nБолалар билан ўйнаш ва ҳаяжонланиш, барча тижорат ва севги ишларида мақсадга еришиш демакдир.\nБолалар алоҳида диққатга лойиқ образдир, чунки у бизнинг барча фикрларимиз ва тажрибаларимизнинг ҳақиқий қиёфасини намойиш етади.\nБолалар ҳар доим қўрқувдан қўрқишади; Улар одил судлов туйғусига ега, улар яхшилик ва ёмонлик ўртасида аниқ фарқланади; улар нафақат туйғу ва нафратнинг объектларига нисбатан ҳис-туйғуларини ифодалашда очиқ ифодаланади.\nБолангиз билан дўстлик орзу қиласизми? Шарҳ талаффузи ноаниқ. Агар бу бола ҳақиқий ҳаётингизда бўлса, у фақат сизнинг хоҳишингизни ифодалайди.\nАгар бола сизни бегона бўлса, унда ўтмишда сизни кўргандирсиз. Тушунишнинг асосий елементи — бу болангиз билан қандай муносабатда бўлишингиз ва қандай қилиб боғлиқлигингиз.\nАгар орзуингизда ота-онага айлансангиз ва ўз фарзандларингизни кўрсангиз, бу еҳтироснинг одатий тимсолидир. Бироқ, бу сизнинг ота-онангиз ёки бошқа муҳим шахслар билан муносабатларнинг ишламаётганлигининг белгиси бўлиши мумкин.\nБундан ташқари, ўзини ота-онани кўриш — кимгадир таъсир кўрсатиш истагини англаб етиш кераклигини англатади. Мисол учун, атрофингиздаги одам билан муносабатлар назоратдан чиқади ва сиз ҳамма нарсани нормал ҳолатга қайтаришни хоҳлайсиз.\nВа кўпчилигимиз ота-онанинг кучини бошдан кечирганимиз сабабли, биз катталарга айланамиз, худди шундай тушни ҳам қила оламиз.\nЯна бир вариант — сиз ўзингизнинг фарзандингиз бўлган орзулардир, бошқалари сизнинг авторитаризмингизни намоён қилади ва сизни бошқаришга ҳаракат қилади.\n(Visited 7 877 times, 1 visits today)


Ўзбекистон 20:33 / 08.04.2021 12655\n8 апрел куни давлат раҳбари бошчилигида тадбиркорликни ривожлантириш ва жорий йилда аҳоли бандлигини таъминлаш дастури ижроси бўйича видеослелектор йиғилиши бўлиб ўтди.\n«Сергелидаги 70 гектар майдонда хусусий инвесторлар билан бирга кичик саноат-сервис ва савдо зонаси барпо этилмоқда. Ш.Абдураҳмонов, Зарипов, Абдураззоқов, Бозоров, Турдимов жорий йилда инфратузилма мавжуд бўлган 20-50 гектардан майдонда бу каби савдо ва саноат зоналарини қуришни бошласин.\nБундай савдо ва саноат зоналарини ташкил этишнинг асосий шарти – 1-қаватда савдо ва хизмат кўрсатиш объектлари, юқори қаватларда ишлаб чиқариш қувватлари жойлаштирилиши керак. Бунинг учун, ушбу вилоят ҳокимларининг иқтисод ва инвестиция бўйича ўринбосарлари бир ҳафта муддатда Сергели тажрибасини келиб ўрганиб кетсин», деган давлат раҳбари.\nТадбиркорларни молиявий қўллаб-қувватлаш тизимини янада кенгайтириш зарурлиги қайд этилди.\n«Пандемия даврида хизмат кўрсатиш соҳасини ривожлантириш учун 1 триллион сўм ажратилгани ҳисобидан, 20 мингта янги иш ўринлари яратилди. Шу боис, Нурмуратов, вилоят ҳокимлари тижорат банклари раҳбарлари билан бирга, жорий йилда оилавий тадбиркорликка ажратилаётган маблағларнинг камида 1 триллион сўмини (15 фоиз) хизмат кўрсатиш соҳасидаги янги лойиҳаларга йўналтирсин.\nШунингдек, жорий йилда Андижон тажрибаси асосида, кредитларнинг 70 фоизини кафолатли иш ўрни яратадиган кичик бизнес лойиҳаларига ажратсин. Қўчқоров икки ҳафта муддатда компенсация бериладиган кредитлар фоизи миқдорини Марказий банк асосий ставкасининг 1,5 бараваридан 1,75 бараваригача (21 фоиздан 24 фоизгача) оширсин. Б.Зоҳидов, банк раҳбарлари жорий йилда тадбиркорларга айланма маблағлар учун 40 триллион сўм кредит ажратиш чораларини кўрсин», деган президент.\nТадбиркорларни қўллаб-қувватлашнинг қўшимча механизмларини ҳам кенгайтириш зарурлиги қайд этилди. Хусусан, интизомли тадбиркорларга солиқларнинг 50 фоизини бўлиб тўлаш ҳуқуқини бериш тартиби ишлаб чиқилиши бўйича кўрсатма берилди.\n«Қўчқоров, Кудбиев бир ой муддатда уч йил давомида солиқларни ўз вақтида тўлаган интизомли тадбиркорларга солиқларнинг 50 фоизини бўлиб-бўлиб тўлаш ҳуқуқини бериш тартибини ишлаб чиқсин. Чунки улар бизга ишонарли ҳамкор. Айланма маблағи қолса, қўшимча имкониятлар излайди.\nҚўчқоров, Кудбиев, Икрамов бир ой муддатда экспорт бўйича чет элдан валютаси ўз вақтида келиб тушмаганлиги учун жарима миқдорини икки бараварга қисқартириш таклифини киритсин.\nБугунги кунда 809та экспортёрга 708 миллиард сўм жарима қўлланган. Биз уларни ҳам тўғри тушунишимиз керак, улар атайлаб қилмаяпти. Чет элда ҳам пандемия», президентнинг сўзларини келтирмоқда Kun.uz мухбири.\nЖек Ма ўз компаниясидаги улушини сотиши мумкин – ОАВ